EGUZKIA, PRIMERAKO ENERGIA — Zientzia azoka Online\nEGUZKIA, PRIMERAKO ENERGIA\nEGUZKIA, PRIMERAKO ENERGIA Ikastetxeko Energia Efizientzia hobetzeko eskolako eguzki-panelen azterketa egin dugu. https://zientzia-azoka.elhuyar.eus/es/zientzia-azoka-online/gazteen-proiektuak/eguzkia-primerako-energia https://zientzia-azoka.elhuyar.eus/es/zientzia-azoka-online/gazteen-proiektuak/eguzkia-primerako-energia/@@download/image/irudia.jpg\nIkastetxeko Energia Efizientzia hobetzeko eskolako eguzki-panelen azterketa egin dugu.\nNayra Consejo Gomez\nLaura Mendez Sambade\nKilian Garcia Gutierrez\nGurutze Andueza Ostolaiz eta Lierni Arrieta\nCristobal Gamon BHI\nDescargar — 1358 KB\nKaixo ekipo! Zorionak egin duzuen lan finarengatik!\nOso ideia ona iruditu zait zuen eskolako berrikuntzetan hartu behar diren erabakietan aktiboki parte hartzea. Jarraitu horretan!\nEskulanetarako trebetasun ikaragarria erakutsi duzue zuen maketan. Gainera, informazio iturri egokiak erabili dituzue, beraz ateratako ondorioak baliagarriak izan beharko direlakoan nago.\nZe pena panela piztea ezin izana. Ea laster, uda datorrela, eguraldi onarekin panela piztea lortzen duzuen. Pentsatu al duzue eguzkitik lortutako energia hori beste zerbaitetan erabiltzea? Hurrengo baterako, jar itzazue ere txostenean bideoan azaldutako analisi ekonomiko bikain hori. Jendea energia berriztagarriak erabiltzera bultzatzeko oso arrazoi potentea da eta!\nBerriz ere, zorionak, eta laster arte!\nGoizeder Barberena Ibañez\nKaixo ikertzaile gazteak! Lan bikaina talde, nire zorionik beroenak!\nAukeratutako gaia egunerokoa eta arras interesgarria iruditu zait zuen institutuko berrikuntzak direla eta, baina eguzki energiak gaur egun eta etorkizunean izango duen garrantziagatik ere! Nik energia berriztagarrietan la egiten dut, beraz asko gustatuko litzaidake jakitea nola jarraitzen duzuen proiektu honekin lanean, hori egitea erabakitzen baduzue.\nBideoa oso txukuna eta landuta, primeran! Oso ondo ikuspegi ekonomiko batetik jorratutako analisia, eta honi lotuta aurkezpen guztian zehar erakutsitako datuak. Oso baliagarriak lana ulertzeko eta ondo jarraitzeko.\nBestalde, pentsatu al duzue beste energia berriztagarrien erabilerak zelako eragina izango lukeen institutuan? Adibidez biomasa energi iturri gisa erabiltzeak eraikina berotzeko? Zuen ikerketarekin jarraitzeak ekarpen potoloa izan liteke zuen institutuaren iraunkortasun eta jasangarritasunarentzako.


Asteazkena, 29 Ekaina 2022 03:58\nArrasaten, hiri garraioak 2 linea dauka eta herrigunea eta aldiriko auzoetatik ibiltzen dira autobusak. Lineetako batek erlojuaren orratzen noranzkoan egiten du ibilbidea, eta besteak, berriz, kontrako noranzkoan. 2010eko abenduaren 31ra arte, 60 minutuko kadentzia zeukan zerbitzuak linea bakoitzean. Zerbitzu hori 2000ko irailaren 1ean hasi zen ematen, eta horretarako Low Entry izeneko lurzoru baxuko eta 8,51 metroko luzerako 3 Man ibilgailu zeuden.\nEmakida aldi berriarekin hasteko, Arrasateko Udalaren asmoa zerbitzuaren maiztasuna hobetzea zen, zerbitzua handituz; hala, 2010-2020 aldian, astelehenetik ostiralera arteko lanegunetan eta urte osoan abuztuan izan ezik, kadentzia 60 minututik 30 minutura pasatu zen. Zerbitzu maila berri horri erantzuteko, 5 autobus behar dira: 4 erabiltzeko eta 1 erreserban (Mercedes Benz markako mikrobusak, Sprinter City 65 modelokoak, Low Entry motakoak eta 7,70 metroko luzerakoak, isurpenen gaineko EEV kalifikazioarekin).\nEmakida berritik aurrera Arrasaten ezarritako zerbitzu berria Lurraldebusen teknologia plataforma barruan eta Gipuzkoako billete bakarraren barruan dago, arrasatearrek mugikortasun hobea izan dezaten Gipuzkoako lurralde historiko osoan eta abantaila ekonomikoen onuradun izan daitezen.\nLineen diseinu berriak aukera ematen die arrasatearrei zerbitzua hobeto, samurrago eta erosoago eskuratzeko, sortu edo garatu berriak diren inguruneei, esaterako, Elma, Kiroldegia, Abaroa Berria eta Garaia Guneari ere zerbitzua ematen zaie eta.


Faucompierre - Wikipedia, entziklopedia askea.\n48° 08′ 17″ N, 6° 40′ 14″ E / 48.1381°N,6.6706°E / 48.1381; 6.6706Koordenatuak: 48° 08′ 17″ N, 6° 40′ 14″ E / 48.1381°N,6.6706°E / 48.1381; 6.6706\nLaveline-du-Houx, La Neuveville-devant-Lépanges, Tendon, Xamontarupt eta Docelles\n240 (2017ko urtarrilaren 1a)\n115 (%47.9) 125 (%52.1)\nFaucompierre Frantziako udalerria da, Vosgeak departamenduan dagoena, Ekialde Handia eskualdean. 2013an 213 biztanle zituen.\n2007an Faucompierre udalerrian erroldatutako biztanleak 213 ziren. Familiak 81 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren eta 41 seme-alabak dituzten bikoteak ziren.\n2007an 101 etxebizitza zeuden, 81 familiaren etxebizitza nagusia ziren, 12 bigarren erresidentzia ziren eta 8 hutsik zeuden. 88 etxeak ziren eta 13 apartamentuak ziren. 81 etxebizitza nagusietatik 70 bere jabearen bizilekua ziren, 9 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten, 25 etxek lau zituzten eta 50 etxek bost zituzten. 67 etxek euren parking plaza propioa zuten azpian. 27 etxetan ibilgailu bat zegoen eta 46 etxetan bat baino gehiago zituzten.\nFaucompierre udalerriko biztanleria-piramidea 2009an .\n2007an lan egiteko adina zuten pertsonak 144 ziren, horien artean 103 aktiboak ziren eta 41 inaktiboak ziren. 103 pertsona aktiboetatik 99 lanean zeuden (53 gizon eta 46 emakume) eta 4 langabezian zeuden (2 gizon eta 2 emakume). 41 pertsona inaktiboetatik 10 erretiraturik zeuden, 19 ikasten zeuden eta 12 "bestelako inaktibo" gisa sailkaturik zeuden.\n2009an Faucompierre udalerrian 84 unitate fiskal zeuden, 222 pertsonek osaturik. Pertsona bakoitzeko diru-sarrera fiskalaren mediana urteko 18.831,5 euro zen.\n2000. urtean Faucompierre udalerrian 9 nekazaritza-ustiategi zeuden.\nBNF: 15279095b (data)\nOrriaren azken aldaketa: 10 azaroa 2020, 11:56.


Dirulaguntzak eta itzulpen-sariak — EIZIE Elkartea\nItzultzaile-etxeak eta egonaldiak\nTxostenak, ikerketak eta bestelako materiala\nDirulaguntzak eta itzulpen-sariak\n2020ko literatura-itzulpenetarako dirulaguntzak\nDiruz lagunduko den arloa:\nEuskal Autonomia Erkidegoan jaio edo bizi diren idazleek jatorriz gaztelaniaz idatzi eta argitaratutako literatura-obrak euskara ez den beste edozein hizkuntzatara itzultzea.\nJatorriz euskaraz idatzi eta argitaratutako literatura-obren laginak atzerriko hizkuntzetara itzultzeko proposatzea (frantsesera edo ingelesera itzuli).\nEuskal sortzaile eta eragileak nazioarteratzeko bidaia-poltsetarako dirulaguntzak: zinema eta literatura (2020)\nEuskararen eremu geografikotik kanpo zinema eta literatura arloko sortzaileak eta eragileak nazioartekotzeko bidaia-poltsetarako dirulaguntzak ematea.\nLiteraturan: literatura sektoreko eragileek (idazle, ilustratzaile, itzultzaile eta editore) literatura-alorreko nazioarteko ekitaldietan parte hartzeko dirulaguntzak ematea, horietan libururen bat aurkeztu edo ordezkatu behar dutenean, literatura-sorkuntzaz jardun behar dutenean edo euskal ordezkaritza gisa doazenean.\nPertsona fisikoak edo juridiko pribatuak.\nLiteratura-argitalpenetarako dirulaguntzak. Euskarazko literatura-argitalpenak (2020)\nDirulaguntzen helburua da 2020. urtean argitalpengintzan diharduten enpresek garatu beharreko euskarazko literatura-lanen urteko edizio-planaren argitalpen-kostuen parte bat ordaintzea.\nKatalanez nahiz okzitanieraz (Arango aldaeran) idatzitako lanak itzultzeko finantzaketa, honako modalitate hauetan: narratiba (helduentzat eta HGL), poesia, antzerkia, eleberri grafikoa eta pentsamendua (ez-fikzioa eta gizarte zientziak).\nArgitaletxeak, enpresariak diren pertsona fisiko edo juridikoak, publikoak edo pribatuak, Espainiakoak edo atzerrikoak.\nPortal de subvenciones Institut d'Estudis Baleàrics\n2020ko deialdia Balear Uharteetako literatura, pentsamendua, komikia eta ilustrazioa argitaratu eta sustatzeko.\n- Balear Uharteetan jaio edo bizi diren autoreen lanen itzulpenak argitaratzea, lurraldetik kanpo banatzeko.\nJarduera ekonomiekoetan edizioari lotutako epigrafe batekin izena eman duten pertsona juridiko edo fisikoak.\nSubvenciones para la traducción literaria\nArgitaletxeek egindako literatura-itzulpen eleaniztunerako dirulaguntzak, eleaniztasuna sustatzeko.\nArgitalpen-ekoizpena xede soziala duten pertsona juridikoek jaso ahal izango dituzte laguntzak, baldin eta beste hizkuntza batzuetan idatzitako literatura-lanak valentzierara itzultzeko eta/edo valentzierako literatura-lanak beste hizkuntza batzuetara itzultzeko konpromisoa hartzen badute.\nSubvenciones para el libro gallego\nGalizieraz argitaraturiko lanak beste hizkuntza batzuetara itzultzea.\nItzulpengintza eta argitalpenerako dirulaguntzen onuradun izan daitezke editore direla frogatzen duten pertsona fisiko edo juridikoak.\nLaguntza hauen xedea da Espainiako kultur ondarea osatzen duten obrak atzerrian ezagutaraztea, atzerriko hizkuntza batera itzultzearen kostua finantzatuz.\nAtzerriko argitaletxeak, publikoak nahiz pribatuak, irabazi asmoa dutenak edo ez dutenak, jatorrizko herrialdeko autonomoen erregimenean izena emandako pertsona juridiko edo fisikoak badira, betiere legezko betekizunak betetzen badituzte.\nEspainiak 2022ko Frankfurteko Liburu Azokan ohorezko gonbidatu gisa parte hartu zuela eta, Acción Cultural Española-k itzulpengintza sustatzeko laguntza hauek sortu zituen, atzerriko argitaletxeek Espainiako literatura-lanak argitara ditzaten. Itzulpenetarako onartzen diren hizkuntzak alemana, ingelesa, frantsesa, neerlandera eta italiera dira.\nSoilik atzerriko argitaletxeek eskatu ahalko dituzte.\nLan osoentzako oinarriak.\nEspainiako ondare bibliografikoa aberasten laguntzen duten liburuak gaztelaniaz edo autonomia-erkidegoetako hizkuntza koofizialetan ekoizteko dirulaguntzak, norgehiagoka araubidean, egilearen nazionalitatea edozein dela ere.\nJarduera eta xede sozial gisa liburuen argitalpena duten enpresek (pertsona juridikoek eta autonomoek) eskatu ahalko dituzte dirulaguntza horiek.\nSubventions pour la traduction en français d'ouvrages étrangers\nAtzerriko hizkuntzetatik frantseserako itzultzaileentzako bekaren helburua da itzultzaileak, Frantzian edo atzerrian, banakako itzulpen-proiektu batean eskala handian aritzea, argitaratzeko asmoarekin.\nApoio à Tradução e Edição\nCamões. Instituto da Cooperação e da Lingua\nPrograma hau portugesez idatzitako lanak —bai Portugaleko autoreenak, bai portugesez hitz egiten den herrialdeetako idazleenak— itzultzeko eta atzerrian argitaratzeko sortu zen.\nDirulaguntzak argitaratzaileei ematen zaizkie —itzulpen- eta/edo argitalpen-kostuen zati bat ordainduz—, edo zuzenean itzultzaileei.\nFrasis Translation Funding Programme for Greek Books\nFrasis Greziako Kultura eta Kirol Ministerioak eta Liburuaren Elkarte Nazionalak (EKEBI) sortutako programa da. Argitalpen greziarren aniztasuna islatzen duten lan nabarmenak atzerrian argitaratzea sustatzen du, kalitate handiko itzulpenetan.\nGreziatik kanpo egoitza duten argitaletxe profesionalen eskaerak onartzen dira, itzuli beharreko lanaren egile-eskubideak baldin badituzte: argitaletxeak, nazioarteko erakundeak, fundazioak, unibertsitateak eta bestelako erakundeak. Dirulaguntzak itzulpenaren kostuari dagozkio soilik, eta kostu osoa ordaintzen dute (% 100).\nBatzordeak urtean hiru aldiz baloratuko ditu eskaerak (martxoan, irailan eta abenduan). Batzordearen bileren datak Frasisen webgunean argitaratuko dira. Urte osoan zehar onartuko dira eskaerak.\nArgitaratzaileak bi urte ditu, EKEBIrekin kontratua sinatzen duen egunetik, lana argitaratzeko.\nGoethe-Institut-ek autore alemanen lanak argitaratzeko interesa duten atzerriko argitaletxeei laguntza ematen die, atzerriko irakurlegoarentzat alemanez idatzitako zientzia- nahiz dibulgazio-lanak, gaur egungo literatura-lanak eta goi-mailako haur- eta gazte-literatura irisgarri egin ditzaten.\nEskaera onartuz gero, Goethe-Institut-ek itzulpenaren kostuen zati bat ordainduko dio atzerriko argitaletxeari, lana argitaratu ondoren. Ez da inolaz ere itzulpenaren kostuen finantzaketa osoa egingo, ez eta inprimatze- edo erredakzio-gastuen finantzaketa ere.\nBatzordea urtean lau aldiz biltzen da, egun hauetan:\nOtsaila hasieran: eskaerak abenduaren 1era arte.\nApirila bukaeran: eskaerak martxoaren 1era arte.\nUztaila amaieran: eskaerak ekainaren 1era arte.\nAzaro hasieran: eskaerak irailaren 15era arte.\nFikziozkoak ez diren lanetarako eta lan zientifikoetarako eskaerak otsaileko eta uztaileko bileretan bakarrik aztertzen dira.\nEuropa Creativa - Traducciones literarias\nEuropa Creativa-k literatura-lanak itzultzeko eta EBko merkatuetan sustatzeko ekimenetan laguntzen du. Helburuak kalitatezko literatura europarra sortzea eta irakurle-kopurua handitzea dira.\nLiteratur lanen "sorta" bat itzuli eta argitaratzea, programan onartzen diren hizkuntzetatik eta hizkuntzetara.\nItzulitako "sorta" sustatzea, lanak banatu eta ezagutarazteko teknologia digitalak egoki erabiltzea barne.\nArgitaletxeek eta editoreek eskatu dezakete dirulaguntza hau; partikularrek, ez.\nProgramme for the support of translation of Russian fiction, poetry and non-fiction\nProgramak arte liberaletako (historia, filosofia, zientzia politikoak, soziologia, etab.) testu errusiarrak itzultzeko finantzaketa ematen du, baita fikzio klasiko eta garaikideko lanak, poesia eta haurrentzako literatura itzultzeko ere.\nAutore errusiar garaikideen lan intelektual, esperimental eta berritzaileei ematen zaie lehentasuna, bai eta literatura klasikoko lanei ere, inoiz itzuli ez badira edo Errusiatik kanpo ezagunak ez badira.\nFundación Russkiy Mir\nErrusiako hizkuntza eta kultura ezagutarazteko proiektuak eta programak garatzeko diru-laguntzak. Horien artean: errusierazko autoreen lanak munduko gainerako hizkuntzetara itzultzeko jarduerak.\nTranslation and production grants\nLiteratur Across Frontiers\nArgitaletxeei kalitatezko nazioarteko literatura itzulia argitaratzeko aukera ematen dieten dirulaguntzen zerrenda.\nAldus directory of translation grants\nMundu mailako datu-base bat, itzulpen-proiektuak finantzatzeko aukerei buruz informazioa ematen duena herrialdeka. Direktorio honek literatura-lanak itzultzeko finantzaketa ematen duten ekimenei buruzko informazio eguneratua eskaintzen du; besteak beste, obra hautagarriei buruzko xehetasunak, hizkuntzak, finantzaketa mota eta dirulaguntzak eskaintzen dituzten erakundeekin harremanetan jartzeko estekak.\nCEATL-ek dirulaguntzei eta egonaldiei buruz publikatzen dituen berriak.\nJokin Zaitegi Sariketa (2020)\nLiteratura Nobel Sariak euskaratzeko beka.\nVitoria-Gasteiz itzulpen-saria (2020)\nHaur eta Gazte Literaturaren alorreko itzulpen-saria.\nItzultzailea(k) (Aurreko bi edizioetan saritutako itzultzaileak ezingo dira aurkeztu).\n- Haur literatura (6-12 urte): 9.000 euro.\n- Gazte literatura (13-18 urte): 9.000 euro.\nEuskadi Literatura Saria 2020: euskarazko literatur itzulpena\n2019an lehen aldiz argitaratutako obren —edozein hizkuntzakoak— euskarazko itzulpena saritzeko.\nEuskadi literatura sariak 18.000 euro gordinez hornituta daude modalitate bakoitzeko.\n(H)ilbeltza Beka 2020\n(H)ilbeltza elkartea, Baztango Udala eta Txalaparta\nMunduko literatura beltza euskaratzeko beka.\nEtxepare - Laboral Kutxa Itzulpen Saria (2020)\nJatorriz euskaraz idatzi eta argitaratutako literatura-obrak edozein hizkuntzatara itzultzea.\nItzultzailea eta argitaletxea.\n4.000 euro + 2.000 arteko laguntza jaso ahal izango dute saridunek sari banaketara etorri ahal izateko nahiz argitalpenaren herrialdean sustapen lanarekin jarraitzeko.\nAzken eguneratzea: 2020-11-12


Hilaren 7an hasten dira beherapenak - Debagoiena - Goiena.eus\nLeire Kortabarria 2011-01-05 13:40\nOhi bezala, zenbait kontu gogoan izatea komeni da. Segidan, Kontsumo sailak egiten dituen oharrak:\nBeherapen sasoia da, gutxienez, aste batekoa, eta gehienez, bi hilekoa. Merkatari bakoitzak informatu behar du bere beherapenak zenbatekoak diren.\nEzin dira beherapen gisa saldu beherapenak hasi baino hilabete lehenago, gutxienez, ohiko prezioan salgai egon ez diren artikuluak. Ezin dira horrela saldu ere hondatuta egoteagatik merkeago saltzen diren artikuluak ere. "Promozioak", "eskaintzak" eta "likidazioak" ez dira beherapenekin nahastu behar.\nBeherapenak ez badira dendako artikulu guztietarako, beheratuta daudenak eta ez daudenak bereiztuta egon behar dira.\nBeheratutako produktuak egoki etiketatuta egon behar dira eta konposaketa adierazi behar da.\nGarbi adierazi behar da produktuaren lehengo prezioa eta oraingoa.\nErakusleihoan dauden beheratutako produktuetan argi eta garbi erakutsi behar da prezioa, kanpotik ikusteko moduan.\nKomertzio bakoitzak duen ordainketa eta itzulpen politika berberak indaarrean jarraitzen du beherapenetan.\nEskatu eta gorde beti erosketa-tiketa.\nKomertzioak onartu egin behar du bezeroak itzultzen dituen hondatuta dauden produktuak.\nLuzaroko produktuak erosten badira, etxetresnak kasu, bi urterako balio du bere legezko bermeak. Epe hori pasatu eta gero, komertzioak esaten badigu gaizki erabiltzeagatik hondatu dela produktua, hala frogatu beharko du txosten tekniko batekin.\nBermea duen produktu baten erreklamazioa egin behar badugu, oso garrantzitsua da faktura edo tiketa gordetzea, noiz erosi dugun frogatzeko. Eta, oro har, komeni da dokumentazio guztia gordetzea: publizitatea, albaranak, bermea…


Egile Berrientzako Euskarazko XXIX. Literatur Lehiaketan bi sakandar irabazle - Sakana - Guaixe.eus\nEgile Berrientzako Euskarazko XXIX. Literatur Lehiaketan bi sakandar irabazle\nGuaixe 2020-01-07 12:41\nNerea Balda idazle irurtzundarra Iruñeko Kondestable jauregian saria jasotzen. UTZITAKOA\nJoxe Aldasoro etxarriarrak aipamen berezia jaso du narrazio laburra modalitatean eta Nerea Balda irurtzundarrak poesia sailean bigarren saria irabazi du\nIruñeko Udalak Idazle Berrientzako Literatur Lehiaketaren 29. edizioaren sariak banatu zituen 2019. urte bukaeran. Sakanako bi idazle izan dira sarituak: Joxe Aldasoro etxarriarra eta Nerea Balda irurtzundarra. Aurreko edizioan ere biak sarituak izan ziren.\nNarrazio laburrean sailean aipamen berezia jaso du Joxe Aldasorok bigarren urtez. Moldakaitza testuagatik jaso du etxarriarrak aipamena eta 250 euroko saria jaso du. Bestetik, olerkia modalitatean Nerea Baldak bigarren saria irabazi du Asmo dekalogoa lanagatik. 1000 euroko saria jaso du irurtzundarrak.\n2019ko literatur lehiaketara 31 lan aurkeztu dituzte; 14 narrazio labur modalitatea, 12 olerki eta 5 bertso-paper. Lehiaketak hiru sari banatu ditu modalitateko: 2500, 1000 eta 500 eurokoak. Gainera, epaimahaiak 250 euroko lau aipamen eman zituen. Gainera, saritutako lan guztiak Iruñeko Udalak egin ohi duen argitalpenaren barne sartu ahalko dira.\nIruñeko Udaleko Idazle Berrientzako XXIX. Literatur Lehiaketaren irabazle guztiak\nLehen saria: Haritz Larragueta Martinez. Pertseoren alabak\nBigarren saria: Nerea Balda San Juan. Erabaki bat\nAipamen berezia: Ainhoa Andueza San Miguel. Saihestsen itsaslabarrak\nHirugarren saria: Esteba Arozena Mitxelena. Garai beltzen kronika arrosa


HARA! Gorka Ostolaza eta Oier Arrondo, 'El Conquistador del Caribe' saioko lehiakide - Urola Kostako Hitza : Urola Kostako Hitza\nBEREZIA Birusari zirrikitu denak ixteko\nAtzo gauean hasi zen El Conquistador del Caribe telesaioaren edizio berria ETB2 katean. Bertan, aurtengo lehiaketaren dinamika eta funtzionamenduaren berri emateaz gain, taldeak eta taldekideak aurkeztu zituzten. Eta lehiakideen artean, bi gazte zarauztar daude: Gorka Ostolaza Ixku eta Oier Arrondo Pali.\nBiak ala biak talde gorriko kideak izango dira, Guaragua taldekoak, eta 18 urte dituzte. Ostolaza zuzenbidea ikasten ari da, eta Juan Jose Ibarretxe lehendakariaren jarraitzailea dela dio. Mendizalea eta ‘pijoa’, bien nahasketa bezala definitzen du bere burua.\nArrondo, berriz, mendiko gidari izateko ikasketak egiten ari da. Kastako mutila dela adierazi du, eta uste du giroa sortuko duela lehiaketan. Bestalde, argi utzi du ez dituela txorakeriarik jasaten.


Unisex-a ez da moda bat - Alex Uriarte - bizkaie.biz\nHori dala ta, unisex mundua apurka-apurka errotuten eta indartuten dabilen fenomenoa da eta, jakina, nabarmendu behar da, izan be, sano normala zein ohikoa begitantzen jaku gizonezkoantzako eta emakumezkoantzako balio daben erropak egotea, hau da, unisex erropak; baina, era berean, oraindino ez gara heldu genero arteko bereizketatik harago dagozan ganerako elementuetara ohitutera. Kontzeptu horreetako bat unisex komunena izango litzake, hau da, gizonezkoentzat zein emakumezkoentzat balio daben komunena.\nLeioako EHUko Arte Ederren fakultadean izan neban lehenengo aldiz tera horretako komunen barri —dana dala, ez dot uste unibersidadeko eremu danatan dagozanik—. Baina, azken baten, ze abantaila edo aurrerapausu dakarre komun honeek? Hasteko, mutikoak dituen amentzat nahiz neskatilak dituen aitentzat lanak erraztuteko modukoak dira eta, ganera, sortu daitekezan egoera deserosoei aurre egiteko. Era berean, LGBT komunidadeko personentzat be erabilgarriak izan daitekez eta, berebat, ezgaitasunen bat daben seme-alaben gurasoentzat, zein ezgaitasunen bat daben edadeko personen seme-alaba arduradunentzat onuragarriak leitekez.\nOro har, egoera deseroso eta konplexu horreek danak alde batera ixteaz gan, gizartean alboratutako sektore edo sail franko gizarteratuteko, bardintasunean txertatuteko eta integretako osogai egokia dira unisex komunak. Ez da neurri gatxa edo potoloa, egunerokotasunean erraz asko sartu daiteke, baina ondorio positiboak eta eraikitzaileak dakarzela deritxot.


Drogak eta buruko gaixotasuna - Aikor.eus\nDrogak eta buruko gaixotasuna\nAikor aldizkaria 2018-03-15 09:51\nElena Mª Rodriguez Seoanek Manual de enfermería en adicciones a sustancias y patología dual liburua atera barri dau, Araceli Plaza Andrésegaz batera. Biak adituak dira buruko gaixotasunean. Larrabetzuko erizainak azaldu deuskun moduan, liburua osasun-langileei ez ezik gaian interesa dauan edonori be badago zuzenduta. “Gurasoentzat eta institutuko irakasleentzat be bada gomendagarria”.\nElenaren esanetan, gaur egun arte arlo honetan argitaratuko liburuak diagnostikora egon dira zuzenduta, eta esku artean doguna lehenengoa da drogaren gaineko informazio zabala ematen duena. Horrela, bada, gehien hartzen diran drogen efektuak azaltzeaz gainera, beren ondorioak be aipatzen dabez, eta zer gertatu daiteken beste substantzia batzuakaz nahasten badira. Era berean, eta atal banaka batzuk aitatzearren, adikzino eta mendekotasun motak jaso dituzte liburuan, larrialdietan arreta, zaintzak, intoxikazioa, arriskuak eta ondorioak murrizteko hezkuntza sanitarioa, patologia duala eta bere diagnostikoa, eta bilakaera. Aztertu dituzten drogen artean, ohikoaz gainera, hala nola opiazeoak, kokaina, LSDa eta cannabisa, orain dela urte batzuk modan ipini diranak be badagoz, esate baterako, “bainu-gatzak” edo droga kanibala, eskopolamina edo burundanga, ayaguaska eta “sapitoa”.\n“Burmuinean sartzen danean, drogak oso ongizate handia sortzen du, ase gaituen edo gustetan jakuzan ekintzek eragiten deuskuena baino askoz handiagoa dana. Ondorioz, burmuinak eta beste organoek uzten deutsie ongizate hori eragiten, modu artifizialean sartzen deutseen zain dagozalako”, esan deusku Elenak. “Akabuan, mendekoek droga hartu baino ez dabe gura. Eta ezin dabenean, oso autoestimu baxua dabe, oso triste dabilz… Horrek guztiak droga barriro hartzera bultzatzen dauz”.\nElenak argi utzi deusku mendekoak ez dirala biziotsuak, gaixoak baino. “Ikerketek frogatu daben moduan, burmuinak errezeptore batzuk dauz substantzia opiazeoetarako eta cannabioideetarako. Substantzia horreek mina kentzen dabe eta lasaitasuna eragiten dabe. Ondorioz, ikusi zan jenteak ez ebala bizioagaitik kontsumitzen, baizik eta gaixotzen ziralako”. Drogen beste ondorioa buruko gaixotasunak dira. “Aldez aurretik buruko gaixotasunik ez ebenak gaixotzen zirala ikusi zan, eta psikotikoen egoera larriagotzen zala, droga hartzen baeben”. Joera genetikoa be erabakigarria da, haren arabera, buruko gaixotasuna sortuko dalako droga kontsumitzaile batzuengan, eta beste batzuengan ez.\nBatez be gazteak dira babesgabeagoak drogen aurrean. “Euren burmuinak eragin handiagoa pairatzen du eta ez dira ikasketak amaitzeko gauza, ezin dira lan merkatura sartu…”. Elenaren eritxiz, ordua da gobernuak adituei eta zientzialariei entzuteko, eta drogazaletasunaren aurka benetako neurri eraginkorrak hartzeko. “Islandiak hartu dauzan neurriak, adibidez. Hamasei urtetik beherako gazteak, neguan, ezin dira gabeko 10etatik aurrera etxetik kanpo egon; eta gabeko 12etatik aurrera, udan. Eskolaz kanpoko ekintzak be badagoz, derrigorrezkoak diranak: musikea, kirola, dantzea… Gurasoek seme-alabakaz ikasi behar dabe, horreek heztea guztion ardurea dalako: irakasleena, pedagogoena eta aitena eta amena. Gazteek drogek eragiten daben gaitza ezagutu behar dabe, eta hobe dala gauza batzuk ez probatzea. Droga-trafikatzaileen atzetik sendotasun handiagaz ibili be egin beharko litzateke”.\nBestetik, larrabetzuarrak ezinbestekotzat jotzen dau umeak eta gazteak elikadurari, higieneri eta buruko osasunari lotutako ohitura osasuntsuetan heztea. “Buruko higienea funtsezkoa da. Gure buruagaz eta egiten dogunagaz pozik egoten ikasi behar dogu. Hausnarketa egin behar dogu eta gure buruari galdetu zergaitik ez gagozan pozik. Besteokaz enpatikoak izatea be bada nahitaezkoa”. Liburua ohiko liburu-dendetan ipini dabe salgai.\nElena Mª Rodriguez Seoane erizaina da, eta Buruko Osasunean aditua. Zamudioko Ospitale Psikiatrokoan 1983. urtetik hona egiten dau lan, eta ikastaroak emoten dauz unibertsidadeetan, administrazioetan, profesionalen elkargoetan eta zientzia sozietateetan. Psikotiko kronikoen eguneko ospitale bat kudeatu dau bost urtean, eta tutoretzapeko etxebizitzak eduki dauz bere ardurapean, hiru urtean. Hainbat artikuluren eta libururen egilea, honeetan dau interes berezia: herritarren beharrizanak eta zaintzak, buruko gaixotasunaren prebentzioa, eta giza balioak.


22 azaroa, 2013 Asteko Gaia 613\nSanta Zezilia eguna, musikarien eguna da gaur, azaroak 22. Musikari sena odolean eramaten den edo ez esaterik ez badago ere, familiak zerikusi handia izan dezakeela, behintzat, kontu jakina da. Goierrin ere familia asko daude, belaunaldiz belaunaldi, afizio hori ondorengoei transmititu dietenak. Horietako bat da Zumarragako Idiakez familia.\nAtanasio Idiakez birraitona, Juanito aitona, Lurdes alaba eta Lourdesen bi semeak musikarekin estu-estu lotuta egon dira, eta daude egun ere. Birraitona eta aitona Ezkio-Itsasokoak ziren eta biak izan ziren elizako organojole. Juanitok, organua jotzeaz gain, eskusoinua eta solfeoa ere ikasi zituen, eta Zumarragara bizitzera joan zenetik herriko haurrei musikan alfabetizatzen eta eskusoinua jotzen irakatsi zien arratsaldetan, goizez\nOrbegozon lan egin ondoren.\nBere alaba Lurdesek ondo gogoan ditu etxeko musika-soinuak: «Jaio ginenetik entzun dugu musika etxean. Aitak etxean entseatzen zuen, eta etxeko lanak egiten nituen bitartean nola entzuten nuen gogoratzen dut. Ikasle dezente etortzen ziren etxera solfeoa eta eskusoinua ikastera ere». Musika talde batean ere aritu zen teklatua jotzen. Bodetara eta antzeko ospakizun puntualetara joaten zirela kontatu du.\nHori gutxi ez, eta Ezkio-Itsasoko abesbatza sortu zuen Juanitok duela 25 urte, Orbegozon jubilazioa hartu zuenean. 85 urte zituenean utzi zuen abesbatzaren zuzendaritza, eta egun Xabier Barriolak gidatzen ditu Ezkio-Itsasoko abeslariak. Donostian bizi da egun, eta adin horrekin hainbeste joan-etorri egiteari uzteko unea zela ikusi zuen.\n«Musikak asko esan nahi du niretzat, eta nire bizitzaren zati handia da», dio Juanitok. «Nire ustez, denok jakin beharko genuke musika pixka bat, bizigarria delako», gehitu du.\nBerak ere gogoan ditu bere aitagandik jasotakoak: «Sei urte nituenean abestu nuen lehen motetea herriko elizan. Moteteak partitura txikiak dira, eta aitak prestatu zidan hura, okasiorako. Aitak organoa jo eta nik abestu egin genuen». Musika hamalau urtera arte ikasi zuen bere aitagandik, eta hamalau urterekin hasi zen Orbegozon lanean. Baina, lantegitik kanpo tinko eutsi zion musikarekiko zaletasunari eta, batez ere, zaletasun hori besteei transmititzeari.\nJuanitoren seme-alabek ere jarraitu diote familiako afizioari. Seme zaharrenak, Jose Antoniok, eskusoinua jotzen ikasi zuen aitarekin, eta Pili eta Lurdes alabek pianoa jotzen ikasi zuten.\nJarraipena duen afizioa\nLurdesek, Juanitoren alaba gazteenak, Legazpiko ikastolan lan egiten du, musika irakasle bezala. Pianoa jotzen ikasi zuen gaztetan eta egun Zumarragako Goiargi abesbatzean abesten du, urte askoan. Oso musikazalea da bera ere, eta bere bi semeei ere musikarekin gozatzen irakatsi die.\nAlain Beltza da Lurdesen seme zaharrena eta musikalki, honek ere, ibilbide azpimarragarria du. Zumarragako bandan ibili zen hamar urtez oboea jotzen, Legazpiko batukadan hamaika urte daramatza, Batuband taldean aritu zen (batukada, tronpeta eta saxofoia batuz), eta azkenaldian Samba Dzanga taldean ere badabil, Brasilgo musika lantzen, Sanbatik Edanaz.\nBere anaia Markelek ere Zumarragako bandan jo izan zuen zenbait urtez tronpeta, eskubaloiari heldu aurretik.\nAlainek, bere amak bezala, «etxean, soziedadean, autoan…» etxekoekin asko abestu izan duela dio. «Aitonak, gurasoek, osaba-izebek…. asko abestu izan dugu, normalean pianto baten bueltan jarrita», kontatu du.\nAlainentzat ere musika «oso garrantzitsua» izan da bere bizitzan. Musika, ordea, alde guztietan dagoela dio Alainek. Alfabetatuak egon ez arren ere, «oinez goazenean, txalo egitean… denok sortzen dugu musika, inkontzienteki bada ere».\n« «Ojarbide baserriko babarrunak Madrilgo onenak direla esaten dute»


Import XML and RSS Feeds – WordPress plugina | WordPress.org Euskara\nNikodemsky 2022(e)ko martxoaren 4(a)\ngeea 2021(e)ko uztailaren 5(a)\nCarrie Dils 2021(e)ko ekainaren 15(a)\nmarcuslieder 2020(e)ko abuztuaren 11(a)\nmediadocena 2020(e)ko uztailaren 18(a)\nSunfire 2020(e)ko martxoaren 25(a)\n“Import XML and RSS Feeds” software librea da. Ondoko pertsonek egin dizkiote ekarpenak plugin honi.\nImport XML and RSS Feeds 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez Import XML and RSS Feeds zure hizkuntzara.


Musikarientzako plaza | Bizigiro | Berria\nMusikagela Fest jaialdiak musika estilo desberdinak entzuteko aukera eskainiko die Donostiara joaten direnei, etzi. Doakoa izango da\nPop-rock, punk-rock, soul edo rythm and blues musika estiloak entzuteko aukera izango da Donostiako Musikagela Festen, etzi. Memoriaren Lorategian egun osoan egingo da jaialdia, eta helburua Musikagelan aritzen eta aritu diren musika proiektuei plaza ematea da. Musikagela Donostia Kulturak kudeatzen duen udal zerbitzu bat da, entsegu lokalak jarriz edo kontzertu zikloak eginez. Horregatik, horietan parte hartu duten zenbait artista entzun ahalko dira.\nPhysis vs Pelax bikotearen kontzertuarekin hasiko da jaialdia. Los Premodernos rock-and-roll taldeak ere joko du; The Rock Sifredi Band taldearen hondarretatik sortutako taldea da. Tenpera rock alternatiboko talde donostiarra ere bertan izango da: punk-rock, grunge, noise-punk eta abar lantzen dituzte. Txarkey rock hirukote donostiarrak, emango duen kontzertuan bere azken singlea aurkeztuko du: Hegoak. Frank laukote donostiarra Atlas bigarren iraupen luzeko albuma aurkezten ari da, eta folk ukitu eta isuri iluneko rock amerikarra eskainiko du jaialdian.\nBestalde, musika panoraman ezagunak diren hiru talde gonbidatu dituzte, egitaraua osatzeko. Batetik, Anaut soul eta rhythm and blues espainiarraren erreferentea bertan izango da. Bestetik, Dani Nel-lo musikari katalanak Los Saxofonistas Salvajes taldearekin emango du kontzertua. Javier Sun donostiarrak ere emanaldia egingo du jaialdian, eta Sun Soul diskoa aurkeztu, bakarlari gisa.\nGainera, Beat Box tailerra, musika tresnak jotzeko eta arte plastikoetan trebatzeko guneak, disko eta kartel postuak, eta beste hainbat ekintza ere izango dira.\nMusikagela Fest jaialdia\nEtzi, 11:00etatik 21:30era, Donostiako Memoriaren Lorategian.


Trenbideaz bestaldekoak-Arantxa Urbe : Oarsoaldeko Hitza\nBeti izan du misterio puntua trenbideaz bestaldeko auzoak. Izan ere, gure bistara galtzen diren lurreko bi burdin paraleloek urtetan Gaztaino Oreretatik banatu dute; uste baino gehiago, uste baino sakonago, akaso.\nUmetan, Gaztainora joateko bi bide besterik ez zeuden. Trenbide gainetik, Foru plazatik abiatuz gero, eta trenbide azpitik Maria Lezo kaletik gora eginez gero. Guk gutxitan egin genuen harako plana. Joan ginenetan, baina, trenbide azpiko pasabide hura aukeratu genuen. Zubi azpitik barrena igaro eta zelai zabalak eta fruta-arbolak bazterrean zituen bidexka pikoa bistaratzen genuen, eta han barrenean, aldapan ia gailurrean, Gaztainoko etxe multzoa. Handik ikusi genuen guk umetan auzoa, bizkarretik, hura baitzen guretzat Gaztainora joateko bide disimulatua. Sekula ez ginen bide amaieraraino joan, ongi etorriak izango ez ginen beldurrez edo.\nGure aitak Gaztainoko beren umetako ibilerak kontatzen zizkigun sarri. Horrela jakin genuen gaztelu bat zegoela Arramendi esaten zioten mendi batean, eta erreka ere bazela han. Guretzat, ordea, aita bizi izan zen distantzia berera bizi arren, trenbideak egiten zuena baino are misteriotsuagoa bilakatzen zuten istorio haiek eremu hura.\nHanditu ginen, eta Gaztainora sartzeko beste bide bat zabaldu zuten. Trenbidetik urrun. Bide berri hura, meloia zabaldu eta barrua nolakoa duen ikustea bezalakoa izan zen.\nEtxe berriek Gaztainoko bizkarra ezezagun bilakatu zuten. Guretzat, orduan, kotxea aparkatzeko lekua bilakatu zen, batik bat. Erraz samarra izaten zen trenbidearen alboan zihoan bidean leku bat topatzea. Trenbidea zeharkatzera gonbidatu gintuen aparkatu beharrak. Tarteka, topoa zetorrela eta, trenbide gaineko pasabidea zeharkatzeko zain egon behar izaten genuen. Haietako batean ikusi nuen auzoaren sarreran ipinita zegoen txartela: Gaztainoko errepublika independentea. Ongi egokitzen zitzaion izendapena, errepublika bat izan zitekeen hura, Oreretatik aldenduta, bizitza propioa zuena.\nPixkanaka auzoan barrenago joaten hasi ginen. Eta halako batean abiatu ginen aitak aipatutako gaztelu haren bila. Ez dakit aitaren ume begietara zer izango ote ziren gureetara sasiak hartutako harri solteak ziren haiek. Arramendira igo ginen lehen aldi hartan jauzi zitzaigun Gaztainoko gazteluaren mitoa.\nOrdutik, sentitzen dut auzoaren aldaketa sakonaren lekuko izaten ari garela. Aldapan behera zetorren erreka tuboen barruan zarratzen ari dira, bota dituzte azken fruta-arbolak eta topoak gordetzen zituzten eraikinen atzealdean Arditurriko trenbide zaharrari beste puska kendu diote. Frontoi bat egin behar omen dute, antza.\nBart, kotxea utzi eta nire pentsamenduetan murgilduta etxera nentorrela, burdin hotsa sumatu nuen oin azpian. Burdinezko atea dirudien tramankuluaren zirrikituetatik errekaren zurrumurrua iritsi zitzaidan. «Gaztainoko errekaren azken arnasgunea!», pentsatu nuen. Une batez haren gainean gelditu, bira egin eta Gaztainoko lehen etxea izan zen haren leihoetara begira geratu nintzen, haien bestaldean zer suma.\n«Trenbidearen bestaldean, leiho baten bestaldean, urtetan etxetik ez ateratzera zigortu zuten mutil bat bizi zen.\nLeiho hartan ez zegoen burdinik, atea, trenbidez honuntzako ate gehienak bezala, egurrekoa zen… baina mutilak\natea edo leihoa zeharkatzeko imintzioa eginez gero,\nsirena hots kirrinkaria hasiko zen…».\nIpuin misteriotsu baten argumentua izan zitekeen aurrekoa, Gaztainoko mito bat. Oxala ala balitz! Baina badakizue, errealitateak beti gainditzen du fikzioa… baita trenbideaz bestaldean ere!


Udalekuei agur esango diete gaur Piraten Egunarekin | El Diario Vasco\nAlto-urolaUdalekuei agur esango diete gaur Piraten Egunarekin\nUdalekuei agur esango diete gaur Piraten Egunarekin\nTxangoak. Igartubeitira egindako bisita berezian ederki pasatu zuten gaztetxoek. / GALILEA\nNagusiak gynkana eta orientazio jokoetan arituko dira gaur goizean azken eguna ospatzeko\nMIRYAM GALILEAEZKIO. Jueves, 25 julio 2019, 10:27\nHiru astetan zehar ekin-tza, txango eta bestelako jolasetan parte hartzeko aukera izan dute Ezkioko haur eta gaztetxoek, baina udalekuak amaitzera doaz, gaur izango da azken eguna eta honetarako egitarau berezi bat prestatu dute.\nInguruko baserriak hobeto ezagutu, Ormaiztegiko piszinetara joan etorriak, inguruetara txango txikiak; Berroeta baserrian ogia edo Igartubeitin bisita bereziak; sukaldaritza, zikinaren eguna... asko izan dira aurrera eramandako ekintzak eta tailerrak eta beti bezala gogoz aritu dira haur eta begiraleak.\nAzken eguna izanik ekintza bereziak antolatu dira gaurko: taldeko txikiek mozorrotuta, Piraten Eguna ospatuko dute eta gaztetxoen taldekoak berriz gynkana eta orientazio jokoetan arituko dira Santa Lutzi auzoan. Ekintza hauekin agur esango diete aurtengo Udaleku irekiei.\n'Tximista', un músico que dejó huella Inaugurada la zona de encuentro del centro sociosanitario Argixao


Atxondon eta Arrasaten, AHTri ez\nIg, 18/03/2007 - 10:50 -n Eurokeria -k idatzia\nBERRIA. Atxondo. Ehunka lagun bildu zituzten atzo arratsaldean abiadura handiko trena arbuiatzeko Atxondon eta Arrasaten egin zituzten manifestazioek. Atxondon, AHTren kontrako bertso-bazkaria antolatu zuten, eta 17:00etan hasi zen manifestazioa. Ehunka lagunek parte hartu zuten.\nAHTren aurkako ekintza bat tarteko, epaiketa\nOr, 16/03/2007 - 14:54 -n Eurokeria -k idatzia\n«Hamar egunean uneoro aurkitzeko moduan egotea». Zigor eskaera hori egin zuen atzo fiskalak iazko azaroaren 27an abiadura handiko trenaren (AHT) aurka egindako «protestaldi baketsu» bat tarteko Bilboko 6 zenbakidun instrukzio epaitegian 15 laguni egindako epaiketan.\nAlegiako Udalak AHTren gaineko herri galdeketa egingo du apirilaren 1ean\nOg, 15/03/2007 - 20:10 -n Eurokeria -k idatzia\nBERRIA. erredakzioa, Donostia\nProiektuari buruzko informazioa falta dela salatu, eta eztabaida sustatzeko kanpaina abiatuko dute. «AHTren aldekoa zara?» galdera egingo die Alegiako Udalak (Gipuzkoa) herritarrei datorren hilaren lehenean. Herri galdeketa horrekin proiektuari buruz herritarrek duten iritzia jaso nahi dute. Erreferendumera deitzeko herrian bildu diren sinaduren ondorioz erabaki du Alegiako Udalbatzak galdeketa antolatzea.\nGarabi gainean, AHTren aurka\nAz, 14/03/2007 - 20:40 -n Eurokeria -k idatzia\nBERRIA Bi lagun Moyua enpresaren Lezoko garabi baten gainean egon dira hamar orduz, AHT salatzeko\nUrte bukaera aitzin AHTren ibilbideen azterketari ekin nahi dio RFFk Lapurdin\nLa, 10/03/2007 - 10:12 -n Eurokeria -k idatzia\nBerria. a. RENTERIA / i. PETXARROMAN Baiona-Donostia\nBaiona eta Uztaritze arteko eremutik eginen dute trenbide berria, Gipuzkoan 'Euskal Y'-arekin lotzeko. Frantziako trenbide sarea kudeatzen duen RFF konpainiaren xedearen ardura ukan zuen Akitaniako arduradun Christian Maudet-ek tren egitasmoaren eztabaida publikoan. Balizko aukeren artean AHT bide berria egitea hobetsi du RFFk. «Urtea bukatu aitzin ibilbideen azterketari ekin nahi diogu eta 2011n onura publikoaren inkesta burutu nahi dugu». Ikerketak abiatzen diren unetik trena ibili arte bederen 15 urte behar direla nabarmendu du Maudet-ek.\nAHT tren linea berriaren alde egitea erabaki du RFF egiturak\nOr, 09/03/2007 - 20:05 -n Eurokeria -k idatzia\nGARA. Ainize BUTRON Uztaritzetik igarotzekoa den AHT linea berria eraikitzea erabaki duela jakinarazi zuen atzo Estatu frantsesean burdinbideak kudeatzen dituen egiturak. Eztabaida publikoan hiru aukera proposatuak zituen egiturak, eta eztabaida horretan esan direnak kontuan harturik ingurumenerako eta lekuko herritarrentzat irtenbide egokiena linea berria egitea dela argitu zuen. Gaurtik aurrera proiektu hori gauzatu ahal izateko azterketak abiatuko dituzte.\nAbiadura handiko trenarentzat bide berria egitea deliberatu du Frantziak\nOr, 09/03/2007 - 20:02 -n Eurokeria -k idatzia\nBerria. Aitor Renteria. Baiona\nLandetako ekialdeko bidea hobetsi du RRF konpainiak, 'Euskal Y'-arekin lotura eginez Larrun aldean. Frantziak abiadura handiko trenaren bide berria Landetako ekialdetik egitea erabaki du. Erabaki horrek Lapurdin bide berriak egitea dakar. Frantziako trenbide sarea kudeatzen duen konpainiak, RFFk, uste baino hilabete lehenago jakinarazi du tren egitasmoari buruzko ebazpena, eta Dominique Perben Frantziako Garraio ministroak iragarri du.


Momia guantxeak, Tenerifeko antzinako biztanleak ziren guantxeek egiten zituzten momiak ziren. Euren hildakoak momifikatzeko ohitura zuten.\nNabarmendu beharrekoa da guantxeen momifikazioa, arlo askotan, egiptoarrek egiten zutenaren oso antzekoa zela. Gorpuetan usteltzea eragozteko, prozesua eta gorpua ondo zaintzen zituzten, eta, batez ere, hildakoak modu berezian ohoratu eta oroitzen zituzten. Uharte Zoriontsuetako (Kanariak) momifikazioa, ez zen orokorra izan guantxeen artean, hil praktikan, nolabaiteko mailakatzea adierazten duten zenbait prozesu daudelarik, euren gizarteko klaseen arteko ezberdintasun sozial eta ekonomikoei dagozkienak. Jakina, euren erregeen (Mentzei) momiak ziren momifikazioan zainduenak. Guantxeek, antzinako egiptoarrek bezala, batzuetan, euren errege edo mentzeien erraiak gordetzen zituzten. Egungo ikerketen arabera, momifikazioaren praktika Tenerifen pilatu zen eta beste uharte batzuetan ingurumen faktoreengatik kontserbatu zen.\n(Gaztelaniaz) Conrado Rodríguez-Maffiote: “Estamos en uno de los mejores momentos en cuanto a la investigación sobre la cultura guanche”


Gizarte Ekonomiako enplegu guztien ia erdia Gipuzkoan dagoela, ia 44.000 lanposturekin? Atzetik ditu Bizkaia (%41) eta Araba (%9,6). Datu horiek oso adierazgarriak dira, erakusten baitute gizarte-ekonomiaren ezarpena handiagoa dela Gipuzkoan eta txikiagoa Araban.\nHorrela azal daitezke sektore honetako enpleguak lurralde historikoetako enplegu osoan duen pisu erlatiboan dauden desberdintasunak. Mapan ikusten denez, Gipuzkoan lanpostuen %14 gizarte-ekonomiako erakunderen batenak dira; Bizkaian, berriz, pisu erlatiboa %7,6koa da, eta Araban, %6koa.\nAzkenik, INFOGRAFIAren hirugarren mapa kontuan hartzen badugu, enpleguarekin ez bezala, Bizkaian daude establezimendu gehien (% 46,8), segidan Gipuzkoan (% 37,6) eta, azkenik, Araban (% 15,6).\nGizarte Ekonomiaren Euskal Behatokiak argitaratutako “Euskal Autonomia Erkidegoko Gizarte Ekonomiaren Lurralde Dosierretik” lortutako datuak dira. Txosten horretan, Eusko Jaurlaritzak argitaratutako “Gizarte Ekonomiaren Estatistika 2018 eta 2019 aurrerapena” txostenean eta Eustaten datuetan oinarrituta, sektorearen hurbilketa geografiko bat egiteko beharrezko datu interesgarri batzuk eskaintzen dira.\n« Goienerrek Energia-Komunitateak sustatzen jarraituko du, ingurumena errespetatuz eta gizartea ahaldunduz\nEuropako Batzordeak kontsulta publikoa egin du Ekonomia Sozialerako Europako Ekintza Planari buruz »


Hemen zaude: Sarrera » Herri aldizkaria » 2006 » Azaroa » Luistxo Fernandez\n"Euskara biziko bada, biziko da Interneten, etxean eta kalean"\nLuistxo Fernandez, Eibarren, CodeSyntax bere enpresan. (Luistxo Fernandezek utzia)\n(Luistxo Fernandezek utzia)\nLuistxo Fernandez eibartarrak azaroaren 8an Internet eta euskara lelopean hitzaldia emango du, Uztarria Kultur Koordinakundeak antolatuta. Internetez, euskaraz...; denaz hitz egingo du Fernandezek.\nAspaldi hasia zara zu Internet munduan. Asko aldatu al da urte hauetan sarea?\nOrain dela 10 bat urte hasi nintzen saltsa hauetan eta orduan gutxi batzuen kontua zen. Teknologiarekin mirestuta geunden lau txororen kontua zen Euskal Herrian, baina gaur egun kristo guztiak erabiltzen du sarea. Ordenagailu batekin lan egitera edo aisialdiko denbora pixka bat pasatzera ohituta dagoen edonork bai, behintzat. Dagoeneko ez da Ameriketako kontua edo gauza teknologikoki oso aurreratu bat, gure bizitzan dago. Funtsean, arima bera da orain dela 10 urte eta orain. Irterneten denok bihurtzen gara igorle eta ez bakarrik hartzaile. Eta orain dela 10 urte ere ikus zitekeen komunikatzeko era berri bat zela, eta berritasun hori da orain ere funtsa.\nWeb 2.0 behin eta berriro aditzen da. Zer da hori?\nEtiketa bat da; berba fetitxe bat. Beharbada aplikazio batzuk iritsi dira eta Interneteko erabilera hedapen horretatik heldutasun batera iritsi da. Orain arte erakusleiho plano samarrak ziren; Interneteko presentzia horrelakoa izan da neurri handi batean. Orain konturatu da jendearen parte-hartzea oso garrantzitsua dela. Promesa hori hasieratik hor zegoen, denok izan gintezkeela informazio emaile, baina orain tresnak eta moduak ari dira sortzen, benetan gu denon ekarpenak batzeko eta trinkotzeko. Sarearen erabilera eta eduki aberastasuna indartzera datoz. Estadio berri bati deitzeko modu bat da, eta ez du esan nahi erradikalki gauza berri bat denik.\nBideoak, webgune sozialak, blogak... modan daude.\nFormatu horiek dira jendearen produkzioaren zerikusia dutenak. Eta horri deitzen zaio Web 2.0.\nEuskarak eta euskaldunok zer leku izan behar dugu sarean?\nKalean dugun leku bera. XXI. mende honetan hizkuntza bat biziko bada, biziko da kalean, biziko da familian eta biziko da Interneten. Honezkero, Internet komunikatzeko bide bat da. Euskarak iraungo badu beste 100 urte, Interneten iraungo du; dena lotuta dago.\nInformazio lokalak, Interneten sare erraldoi horretan, zer tarte dauka?\nHorretaz ere hitz egin nahi dut hitzaldian. Hori, Internetera datorren uhin handia da. Ea surfeko taula bat hartu eta ondo asmatzen dugun uhin horretan ibiltzen edo tsunami batek bezala aurretik eramaten gaituzten. Internet lokalera dator; Googlen Urolara dator bere bulegoa irekitzera, nolabait esateko. Informazioa eta bilaketa lokalaren monopolioa euskaldun tristeon eskuetatik kanpo egoteko arriskua dago, kanpoko erraldoi horien esku, eta ez dakit konturatzen ari garen. Hor adi egon behar dugu eta estrategiak prestatzen eta saiatzen hasi behar dugu. Ez dakit asmatuko dugun, baina behintzat, saiatu egin behar dugu uhin handi horri aurre egiten.\nZein dira sarean topa daitezkeen euskarazko eta kalitateko produktuak?\nUztarria.com-i txalo, jakina. Orain dela gutxi egin dituzue erabilpen estatistikak publiko eta mila azpeitiarretik gora sartzen dira egunero webgunea ikustera, eta egundoko zabalpen maila iruditzen zait hori. Azpeitia guztiak segitzen du uztarria.com, edo hori ematen du, behintzat; bulegoan, pantaila baten aurrean lan egiten duten guztiak sartzen dira webgunera. Hori ere sintomatikoa da, astegunetan konektatzen gara Internetera. Nik uste uztarria.com-ek lortu duen zabalpena ez duela lortu, ez euskaraz eta ez gazteleraz, Euskal Herriko beste inongo proiektuk. Eta hori nabarmentzeko modukoa da, eta zuek harro egoteko modukoa ere bai.\nAnonimoak, askatasuna, iritzi-trukeak, lotsa... eta uztarria. com-ek erregistroa. Zer diozu iritzia emateko erregistratu beharraz?\nAgerian joateak eztabaida baten kalitatea asko handitzen du. Estiloa eta, oro har, errespetuak elkarrizketa baten kalitatean asko laguntzen du. Uztarrian neurri hori hartzea? Zuek jakingo duzue zergatik hartu duzuen, baina nik uste eskarmentua baduzuela Interneten eta esperientziatik abiatuta aurrera begira urrats positibo bezala ikusi behar duzue. Eta nik uste jendeak onerako dela igarriko duela.


Levando anclas… entzuten – Sarean\nBy Jabi Zabala | 2010/03/08\nDiotenez, abenturazale frustratuak dira eleberrigileak, badirudi aukeratu beharra dagoela abenturak bizi eta idaztearen artean. Jules Vernek, esaterako, fantasiarik eta bidaiarik handienak asmatu zituen gela ilun batean, diru guztia liburutan gastatzen omen zuen eta, hasierako urteetan abenturarik ez zuen bizi izan: irakurtzen eta idazten iragan zuen bizitza gehiena. Ikasketak amaituta, aitak balandra oparitu zien Jules eta Paul anaiei, belaz Loiran behera itsasoraino nabigatzeko proiektua prestatzen hasi ziren anaiak eta, abentura gauzatzeko unea heldu zelarik Julesek uko egin zion enbarkatzeari, berarentzat nahikoa izan baitzen prestaketa bera.\nOndo ulertzen dut Verneren sentipena, bidaiaren parte oso garrantzitsua baita bidaiaren aurrekoa, kilikagarria oso. Irakurtzeko eta idazteko grina ere sentitu dut… Baina ez, ni ez naiz konforme geldituko lehorrean. Plazerrak asmatzeaz gain, berauek bizitzea ere garrantzitsua dela uste dut. Horixe bera pentsatuko zuen Vernek, azkenerako hainbat bidaia egin baitzituen belaontzian.\nKontua da, belaontziko bidaia hainbeste ilusiorekin prestatu eta azkenean lehorrean utzi bainau eztarriak, neure Akilesen orpoak. Ez da lehenengo aldia oporretara makal heltzen naizena, zer egingo diogu! Etzi Amsterdamera joango naiz, hala ere, bide ez hain erromantikoa erabiliz, ea zer kontatzen duen Perloi jaunak. Mendekua mamurtzen ari naiz egunotan eta bueltatuko naiz, Edurne Pasaban eta McArthur bezala. Ordura arte belan praktika pixkat hartu nahi nuke.\nEta bitartean, bidaia osteko kontaketak ere, esperientziaren zati dira, azkena, transmisioa. Horregatik gustatzen zait Levando Anclas. Hasieratik erakarri ninduen Roge Blascoren irratsaioak eta, konturatu orduko 26 urte beteko ditu asteon. Imaginazioa eta gogoa pizten du entzuleengan eta, imaginazioarekin bidaiatu beste erremediorik izan ez duten Marco Polo frustratu askoren kontsolagarri ezeze, seguru nago bidaiari amorratu asko sortu dituela urte hauetan. Entzuten geratuko naiz…\n← To Shoot an Elephant dokumentalaren 2.0 zabalkunde irekia 50eko urteetako alegiazko hiri amerikarra →


HEZKIDETZAN ESKU HARTZEN talde-bloga: Montse Garciaren aurkezpena ( bazen garaia)\nMontse garcía nauzue, Laudiokoa. Gasteizko IPI Samaniegoko irakaslea naiz (ingelesekoa hain zuzen ere) eta aurten hezkidetza arduraduna ere bai. hau da hemen egoteko arrazoi bat baina ez bakarra.\nGure ikastetxeko ikasleen aniztasuna aberastasun eta indargune gisa ikusten dut. Baina aldi berean, askoz nabarmenagoak dira ikasleen arteko desberdintasun sozialak eta kulturalak. Ondorioz, sortzen diren gatazkak askoz konplexuagoak dira konpontzeko ( eta aurten tutore izanda, are gehiago eta hurbilago ikusten dut). Hori da hemen egoteko bigarren arrazoia: Ziur nago zuen artean behar ditudan erantzunak eta laguntza topatuko ditudala.\nEzin dut kolore bakar bat aukeratu. Berdea eta morea dira gehien gustatzen zaizkidan koloreak.\nBerdea, natura eta lasaitasunarekin lotzen baitut.\nEta morea, ez dakit zergaitik baina ondo eta alai sentiarazten nau.\nAnimalia izango banintz, txakur lasai bat izango nintzateke; zure alboan eserita (edo lo) egun osoa pasatzen duenetariko bat.\nHemen uzten dizuet nire abesti maitatuenetariko bat entzuteko linka ( edo saiatu naiz egiten): Tracy Chapmanen "Behind the Wall". Azaroaren 25 "ospatzeko" eguna aukera daukadanean ingeleseko klasean, hau erabiltzen dut.\nETIKETAK #Montse García, Aurkezpena


Gorputza Egur Egur Maskara | Beautyshop.ie\nGorputza Egur Egur Maskara\nHasiera / ACNE / Gorputza Egur Egur Maskara\nBerehala ilundu itxura tristea duen larruazala eta larruazala sortu eta hildako azala gure ikatz argigarrizko lokatza maskararekin. Exfoliante leun baina indartsuak erabiliz, maskara honek larruazal kezkatua eta nahasia desintoxikatzen du, berdindu eta berreskuratzen du, zure dirdira zoriontsu eta osasuntsuagoa lortzeko. Ezin hobea larruazal mota guztientzat eta larruazala narritatzeko laguntza behar duen edonorentzat ...\nBerehala argitu itxura tristea eta lohikeria larruazala eraikitzen dute eta larruazala hilda gure Arazki Ikatza Maskatzailearekin.\nMaskaradun leun eta indartsu samarrak erabiliz desintoxikatzen da, larruazal konplexuak eta kezkatuak leheneratzen ditu eta zurea lor dezazun zoriontsuagoa eta osasuntsuagoa dirudien atzera.\nIdeal para larruazal mota guztiak eta larruazal narritatua, hantura, garauak, aknea eta larruazaleko beste kezka batzuekin laguntza behar duen edonor. Zure larruazala gure lokatz maskara elikagarriarekin tratatzeak haserreko larruazala arintzen lagunduko du, zu eta zure larruazala pozik utziz.\nHasi azal garbi eta heze / hezeekin. Saihestu begi-zona eta ilea sentikorrak. Erabili mugimendu zirkularrak sasiak astiro-astiro masajeatzeko 30 segundoz. Horrek larruazala esfoliatu eta mantenugai distiratsu indartsuak jasotzeko prestatuko du. Amaitutakoan, utzi maskara 10 minutuz esertzen. Garbitu ondo eta jarraitu Body Merry toner, serum eta / edo hidratatzaile batekin. Larruazal sentikor / lehorren kasuan, astean behin erabili eta astean bitan handitu. Larruazal normala edo koipetsua izateko, astean bitan erabili. Egokitu erabilera zure larruazalerako ondoen funtzionatzen duenera.


Euskaldunon izakeria eta bakardadia — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Euskaldunon izakeria eta bakardadia\nEuskaldunon izakeria eta bakardadia\nLeire Narbaiza 2008/10/05 16:01\nBakaziñuetako biajia V\nFrantses ikastaruak gauza asko erakutsi destaz, ez bakarrik frantsesa. Neure burua be hobeto ezagutu dot. Eta harrittuta geratu naiz. Harrittuta, ordu mordo bat pasau ditudalako bakarrik, nik gura barik. Ez dot lagunik egin. Biharbada, holakuetan ez dira lagunak egitten, ezagunak baiño; halan da be, horren faltia igarri dot.\nEzagutzen naben jentiak badaki ez dakadala problemarik ezezagunekin berba egitteko, hartu-emonetan jartzeko. Ohittuta nago. Ehunka alkartetan hartu dot parte, sarri askotan aldatu lantokiz, millaka ikastaro egin, bederatzi urte udalekuetan, nere biharra jente artian/aurrian da....Beti egin bihar izan detsat aurre jende ezezagunakin egotiari. Baiña oinguan porrota ikaragarrixa izan da.\nEz dakitt zergaittik; batetik klasez aldatu nintzalako, bestetik oso jende gitxi sartu zalako gure txandan, eta ordurako taldetxuak eginda zeguazelako. Zaharrena nintzalako....Ez dakitt, oso gaizki pasau nebala esan neike. Hamar egunetatik, zortzittan bakarrik bazkaldu neban! Triste, triste, triste.\nBigarren taldera aldatu nintzanian esperantza pittin bat izan neban. Nere taldian euskaldun bi zeguazen (izen-abizenengaittik deskubridu neban). Poztu egin nintzan. Baiña hortan geratu zan, ixa kasurik be ez zestelako egin. Gero jakin neban batek hamazazpi urte zittuala, eta normala ikusten dot, bere ama izan neikelako. Baiña ez zesten bape lagundu. Lehenengo egunean ia nungua nintzan, eta kitto! C'est fini!\nOso euskaldun portau ziran. Hasieran tap-tap bizkarrian (imajinarixuak) eta gero, karrajuetan, Epa! burakin eta kitto! Hor konturatu nintzan zelakuak garan, jarreria zihero euskalduna zalako. Harrittuta laga ninduen, baiña etxian hausnartzen pentsau neban euren jarreria oso euskalduna zala, batez be gizonezko euskaldun tipiko topikuana. Estereotipuak zeozegaittik existitzen dira, eta etxetik larehun kilometrora bizi izan nittuan.\nHurreratze saiuak be egin nittuan. Baiña alperrik. Atsedenaldi baten klaseko biñ onduan jarri nintzan makiñako kafiak urtetzen zeban bittartian. Normalena, ezta? Ez ziran gaztenak, prezisamente. Bata etiopia, bestia euskalduna. Ni onduan. Euskalduna komunera juan zanian, etiopiakin berbetan hasi nintzan. Eta gure herrikidia itzuli zanian ez zan jarri, ba, inglesez berba egiten bestiakin, ni alde batera lagata! Aitzen netsen, baiña eurek ez zekixen hori! Gaiñera, taillarraz, makiñaz eta biharraz ziharduen. Jakiña, buelta erdi hartu eta beste toki batera juan nintzan. Nahixago neban bakarrik egon!\nNik ez neban nahi iñork eskutik eruatia, planak proposatzia. Bazkal orduan, atsedenetan baten batekin egotia baiño ez zenban nahi. Eta klasiak eta gero zerbeza bat hartzen bagenduan, ederto. Ba, edan neban zerbeza bakarra etxian edan neban eta bakarrik (hori bai, supermerkauan "ligau" egin neban!). Ezin dozue imajinau zelan sentitzen nintzan! Negarrez hasi, eta ez amaitzeko moduan. Pentsau, zapatu gabian 9,30etarako ohian neguan....\nEsan biharra dago, nere bigarren klasia oso maskulinua zan. Ixa danak gizonezkuak ziran. Eta musulmanak. Klaseko girua institutero xamarra zan: atzera hogei urte egin izan nebala pentsatzen neban. Ez dakit zelan esan. Neskak gitxi, zintzuak eta fiñak. Mutillak builla egitten eta barrezka. Holan. Baiña batxiller garaixan, ni buillosuen artian egoten nintzan...ez neguan ohittuta formalen aldian egoten. Horrek be jentiangandik hurrindu ninduan, empollioak beti itxixaguak diralako, eta hurreratzia gatxago.\nBigarren asterako, askok alde egin zeben. Klasian jente gitxiago geratu zan, eta girua hobetu. Ramadamama be hasi zan, eta beste giro bat sortu zan klasian. Ni hobeto, zoragarri klasian. Hori bai, handik kanpora, bakarrik. Eskerrak gallega bateri. Harek galdetu zelan nebillen, eta nik dana kontau. Behintzat, Bordelera juan giñanian eskursiñuan berakin eta Donostiako neska batekin egon nintzan. Bueno, pegau egin nintzan. Ze egin bihar neban, ba?\nAzkenerako, hobeto neguan eta ez urtetzianak ez zestan hainbeste ardura, kafia hartzeko momentuetan, gitxiago giñanez, gehixago alkartzen giñalako. Eta betikua, onduen nenguanian itzuli egin bihar!\nHorregaittik uste dot ni ez naizela uste neban bezin soziablia, bezin zabala. Deskubridu dot nere barruan hartu-emonak egitteko ezinttasuna, hurreratzerako orduan enbarazua, gaizki pasau dot. Eta ez nago ohittuta, krisisak pasau dittut, lagunekin-eta. Txarrak, baiña errezoi bat zeguan. Oin, baiña hain da rarua! Distantzia honetatik begiratuta be, ez detsat esplikaziñorik topatzen.\nAskotan esan deste nere izakeria ez dala oso euskalduna. Baiña euskal era horrek, sentitzen dabena adieraztia, hartu-emonak egittia kostatzen jakonak urten zestan. Eta hori bada euskaldun izatia, edo euskal izakeria eukitzia, ez dot nahi! Ez dot izakera hori euki gura, gogorra dalako holan bizitzia. Et, et et!\nFormala, enpolloia eta bakartixa, hori da izan naizena Royanen. Ni? bai! Leire ezkutu hori, neuk be ezagutzen ez nebana!\nLeire, liburu bat irakurtzea gomendatzen dizut. Sostiene Pereira. Fernando Reyk itzulita dauka. Bertan, oso teoria polita ipintzen du Pereira protagonistaren ahotan Antonio Tabuchi idazleak. Ez gera arima bakarrekoak, arimen konfederazio bat dago gutako bakoitzaren baitan. "Ni" bakar bat baino, "Ni" asko ditugu. "Ni" lotsatia, "Ni" lotsagabea, "Ni" alperra, "Ni" ausarta, "Ni" bildurtia... Bolara edo zirkustantzien arabera, bat edo bestea nagusitzen da. Opor hauetan, zure "Ni" politenak oporretan egon dira nunbait, eta alde motela nagusitu da, baina ez zaitzala uste okerren batek gobernatu. Zurean txispagarriek daute gehiengo absolutua.\nAupa, Patxi! Zuk bai jakin bati gauza polittak esten, horraittiok! Milla esker! Irakorritta dakat hori liburuori. bAdakitt izakera poliedrikua dakaguna, baiña hori izan leike, nigan nagusi diranak, Karibera juanda egotia uda honetan. Nik beste liburu bat gomendauko detsut "Identidades asesinas" Amin Maalouf-ena. Sarrittan pentsau dodana ederto azaltzen dau! Poliedrikuak gara, zorionez, lauk eta ertz bakuak izatiak aspergarrixak izatia be esan nahi dabelako, ezta? Ondo segi, wapo!


Algoritmoak eta "appgree" - Talaios Koop.\nAlgoritmoak eta “appgree”\n“Hierarchical algorithm flow chart”. Licensed under CC BY 3.0 via Wikipedia – http://en.wikipedia.org/wiki/File:Hierarchical_algorithm_flow_chart.gif#mediaviewer/File:Hierarchical_algorithm_flow_chart.gif\nTeknologiek komunikatzeko eta parte hartzeko aukera ematen dutela egunero entzuten dugu, baina erabakiak hartzeko garaian oraindik ere ez dute orokorrean bide errazegirik ematen. Azken finean, ideia asko edo informazio asko sailkatu, klasifikatu, filtratu behar denean hori konpontzeko algoritmoak ditugu. Horiek eta pertsonen arteko nolabaiteko elkarrekintzak erabakitzen du emaitza.\nGoogle eta beste bilatzaileek, bakoitzak bere algoritmoekin egunero erabakitzen dute egiten dugun bilaketaren lehen postuan zein joango den. Gero eta gutxiago dakigu, informazioa nola jasoko dugun baldintzatzea lortzen duen tresna honetaz. Badakigun arren gutako bakoitzak webgune bati lotura egitean edota sare sozialetan banatzean algoritmo horretan eragiten ari garrela.\nInformazio agregatzaileak izan daitezke beste adibide batzuk, hor daude reddit.com, meneame.com, niagarank.es edo sustatu.com-en automatikoa ere. Bakoitzak bere algoritmoen bidez, zer den «garrantzitsuena» edo adierazgarria bilatzean saiatzen dira.\nInformazioari dagokionez beraz badira era asko filtro automatiko eta masiboak ezartzeko, honek ekar ditzakeen arazoekin bada ere. Komunikatzeaz edo informazioa eskuratzeaz baino pertsona askoren artean erabakiak hartzea bada kontua, hau da eskasia egoera bat sortzen bada, zailtasun handiak izaten dira. Nola adostu ideia eta planteamenduen artean zein den hoberena? Galdera mugatuak egin daitezkeenean zein galdera eta nola den egokiena? Era horretarako askoren arteko erabakiak hartzen laguntzeko appgree.com bezalako aplikazioak daude.\nSakelekoetarako (iOS eta Android) aplikazio honen bidez, ideia edo galdera asko proposatu eta bozka daitezke. Horretarako, algoritmo estatistiko bat erabiltzen du, non ideia bakoitzarentzat jende multzo handi batetik ausaz zenbait aukeratzen ditu eta horrela bakoitzak ideia bat bozkatu. Horrela suposatzen da, ausaz aukeratutako lagin horrek esaten duena, oso gertu egongo dela jende multzo handiak pentsatzen duenetik. Findu daiteke gainera erronda ezberdinetan.\nAlgoritmoa onartu edo ez, arazo erreal bati aurre egiten dion proposamen irudimentsua. Gran Hermano-n bozkatzeko bezala, Podemos edo EH Bilduren bilkuretan erabili daitekeena.\nPrevious post Snapchat, Firechat, Telegram…? Next post Komunitateez\nAlgoritmoak eta “appgree” http://t.co/QvivyD2EZi


barren.eus - Taupadak 'Bihotz txatalak' obra estreinatuko du barixakuan Herriko Antzokian\nTaupadak 'Bihotz txatalak' obra estreinatuko du barixakuan Herriko Antzokian\nTaupada antzerki taldeak 40 urte beter ditu aurten, eta urteurrena oholtza gainean ospatuko dute: ‘Bihotz txatalak’ eta ‘Ikasgaia’ obrak estreinatuko dituzte abenduan Herriko Antzokian. Taupadan aritzen eta aritu izan direnen bihotzeko txatalekin egindako 'Bihotz txatalak' antzezlana estreinatuko dute barixakuan, abenduaren 1ean.\nTaupada antzerki taldea 1977ko udazkenean sortu zen, kultura eta euskara sustatzeko helburuarekin. 40 urte pasatu dira ordutik. 40 urte daramatzate Taupada taldeko kideek oholtzan, euskaraz antzezten. 40 urtean ari da taupaka taupada. Lagun talde batek sortu zuen taldea, baina azken urteetan Edurne Lasak eta Jose Mari Larrañagak osatzen dute taldearen bihotza eta arima.\n40. urteurreneko ekitaldien artean, bi obra estreinatuko dituzte abenduan, Elgoibarko Herriko Antzokian: Bihotz txatalak eta Ikasgaia. Baina estreinaldi horiek hasiera baino ez dira izango. Udazkenean sortu zuten taldea duela lau hamarkada, eta urteurreneko ospakizunak udazkenetik udazkenera bitartean egingo dituzte.\n• ‘Bihotz txatalak’ barixakuan, Herriko Antzokian\nBihotz txatalak obra estreinatuko du Taupadak abenduaren 1ean, Herriko Antzokian. Taupadan aritzen eta aritu izan direnen bihotzeko txatalekin egindako antzezlana da. Zortzi esketxen bitartez gizartean sortzen diren gatazka, bidegabekeria, kezka eta ustekabeko bizipenak, islatu dituzte, konplizitatearen bitartez, ikusleei irudimena, enpatia eta ilusioa askatzeko giltza eskainiz. Edurne Lasak zuzendu du obra, eta Josemari Larrañagak egin ditu teknikari lanak. Mikel Olaizolak aurkeztuko du saioa, eta Aitor Novak jarriko du musika. Ekitaldian, bestalde, Manu Sanchezek prestatutako bideo bat ere proiektatuko dute. Antzezleak ondorengoak izango dira: Nagore Cid, Jon Olivares, Sara Iriondo, Gorka Fernandez, Ibai Leon, Aitor Guisasola, Encarni Migales, Ibon Herrero, Daniele Zelaia, Jon Etxeberria eta Ainhoa Zapata.\n• Josemari Lasari eskainia\n22:00etan hasiko da obra, eta ordubeteko iraupena izango du. Sarrerak 10 euro balio ditu. Antzezlanaren ostean, Encarni Migalesek prestatutako koktel berezia dastatzeko aukera eskainiko dute. Obra berezia izango da, eta Edurne Lasaren anaia Josemariri eskainiko diote, Taupadaren sorreratik babesa eskaini ziolako taldeari eta beti laguntzeko prest agertu zelako.\n• ‘Ikasgaia’ antzezlana abenduaren 15ean\nAbenduaren 15ean, bestalde, Ikasgaia antzezlana estreinatuko du Taupadak. Eugene Ionesko da obraren egilea, eta Angel Ugarteburuk euskaratu du. Kasu honetan, Ioneskoren ikasgaia maisuaren eta ikaslearen arteko harremanetan presente dagoen izpiritu menperatzailearen karikatura da. Edurne Lasak zuzendutako obra da, eta Joxemari Larrañagak egin ditu teknikari lanak. Antzezleei dagokionean, Sara Iriondo izango da ikaslea eta Jon Olivares irakaslea. 22:00etan hasiko da obra, eta ordubete iraungo du. Sarrerak 10 euroan jarri dituzte salgai. Pitxintxun erosi daitezke aurrez, eta bestela, egunean bertan Herriko Antzokiko lehiatilan.\n'Memoriaren Ganbaratik' dokumentala emango dute barixakuan aire libreko zinean (2017-07-12)\n“Gure erronka zen sinesgarritasuna ematea, jendea inplikatzea eta herritarrei orain dela 80 urte pasatako hura biziaraztea” (2016-09-22)\n'Bohemioen kluba' antzezlana ikusteko aukera berri bat, barixakuan (2015-12-17)\n‘Bohemioen kluba’ estreinatuko du Taupadak gaur, Herriko Antzokian (2015-06-19)\n‘Erotik’ antzezlana aurkeztuko du Taupadak Herriko Antzokian (2013-12-20)\nAte irekiak antzerkiaren bihotzera (2013-07-04)\nTaupadaren lan bat saritu dute Bergarako Koldo Eleizalde literatur lehiaketan (2013-05-21)\nArte eszenikoen agerraldia eta ‘Taupadaren besarkada’, Herriko Antzokian (2013-05-03)\nJaun andreok, hemen da ‘Rusini’ zirkua! (2012-06-22)\nIzenez txikia baina izatez handia dela erakutsi du Plaza Txikiak (2010-10-04)\n‘Komediak oroimenean’ lana aurkeztuko du Taupadak, Plaza Txikiko Astearen barruan (2010-10-01)\n‘Isladak’ lana taularatuko du Taupadak Debako antzerki astean (2010-05-20)\nAntzokia bete zuten aktore elgoibartarrek (2010-02-09)\nAktore elgoibartarrek 'Isladak' lana taularatuko dute Herriko Antzokian (2010-02-05)


72 enpresak 9,9 milioi euroren kenkari fiskalak lortu dituzte 2013tik 2015era bitartean ingurumeneko proiektuak garatzeagatik - ZabalgarbiZabalgarbi\n72 enpresak 9,9 milioi euroren kenkari fiskalak lortu dituzte 2013tik 2015era bitartean ingurumeneko proiektuak garatzeagatik\n3 urtarrila, 2017\t3 urtarrila, 2017\tadclick Sin categoría\nBizkaiko Foru Aldundiak % 15eko kenkaria aplikatzen die garapen iraunkorra, ingurumenaren zaintza eta hobekuntza zein energia-iturrien aprobetxamendu efizienteagoa lortzera zuzentzen diren inbertsioei, inbertsiook ingurumen-egokitasunaren ziurtagiria badute. 2015. urtean ingurumen egokitasunaren ziurtagiri hori lortu zuten 86 proiektuek CO2-aren isurketak 6.354,62 tonatan murriztea eragin zuten. 2016. urtean kenkariak izan dituzten enpresek 75 proiektu aurkeztu zituzten. Haietako gehienak (45) energia berriztagarriak erabiltzearen eta eraginkortasun energetikoaren ingurukoak izan ziren; gainerakoak, berriz, hondakinak minimizatu, berrerabili eta balorizatzearen ingurukoak (27) zein ur-kontsumoa minimizatu eta ura araztearen ingurukoak (3) izan ziren.\nBizkaiko Foru Aldundiak 9,9 milioi euroren kenkariak (% 15) aplikatu dizkie Sozietateen gaineko Zergan 2013. eta 2015. urteen bitartean garapen iraunkorra, ingurumenaren zaintza eta hobekuntza zein energia-iturrien aprobetxamendu efizienteagoa lortzera zuzentzen diren inbertsioak egin ondoren ingurumen-egokitasunaren ziurtagiria lortu duten 72 enpresei.\nMota guztietako enpresak izan dira —hala lokal komertzialak nola automozioan edo hondakinen birziklatzean diharduten enpresak—, eta guztira 236 proiektu aurkeztu dituzte. Haietako gehienak (132) energia berriztagarriak erabiltzearen eta eraginkortasun energetikoaren ingurukoak zein hondakinak minimizatu, berrerabili eta balorizatzearen ingurukoak (57) izan dira.\nBada, proiektu horiei guztiei esker hobekuntza nabaria lortu da, esaterako, CO2-aren isurketak murrizteari dagokionez. Izan ere, eta 2015eko ekitaldiari soilik begiratuta, ingurumen-egokitasunaren ziurtagiria lortu zuten enpresek egindako inbertsioen ondorioz 6.354,62 tonatan murriztu ziren halako isurketak.\n2016an 75 proiektuk lortu dute ziurtagiria: batez ere energia berriztagarriak erabiltzearen eta eraginkortasun energetikoaren inguruko proiektuak (45) zein hondakinak minimizatu, berrerabili eta balorizatzearen ingurukoak (27) izan dira. Gainerako hiru inbertsioak ur-kontsumoa minimizatu eta ura araztearen ingurukoak izan dira.\nIngurumen-egokitasunaren ziurtagiria eskuratzen duten enpresei % 15eko kenkaria aplikatzen zaie Sozietateen gaineko Zergan. Edozein ekoizpen-sektoretako enpresak izan daitezke, baina sozietate-egoitza Bizkaian izan behar dute. Hobariok lortzeko, proiektua Iraunkortasuna eta Ingurune Naturala Zaintzeko Sailean aurkeztu behar dute,eta sail horrek egin beharreko inbertsioa zein horrek eragingo dituen ondorioak ebaluatuko ditu, erabakitzeko ea ingurumen-egokitasunaren ziurtagiria lortzeko baldintzak betetzen dituen. Horretarako, eta ziurtagiria eskatzeko aurkezten den proiektuaren motaren arabera, besteak beste honako hauek aztertuko dira: zer ekoizpen-prozesutan eragiten duen hondakinak minimizatzeko egindako inbertsioak eta zer teknika erabiltzen den horretarako; zer inbertsio egiten diren enpresaren mugikortasun iraunkorra bultzatzen duten aktiboetan, enpresak «mugikortasun iraunkorrerako planak» edo «enpresa-garraiorako planak» izan zein ez; ea espazio naturaletako ingurumena leheneratzeko egiten diren jarduketak ondare naturala eta ingurumen-zerbitzuak hobetzeko diren, eta ea, horretarako, espazioak leheneratu, biodibertsitatea sustatu eta ekosistemen funtzionamendu ekologikoa hobetzen duten; ea ura arazteko inbertsioek ur-masen kalitate ekologiko ona lortzen laguntzen duten; edo ea energiaren intentsitatea edo energiaren kontsumo txikiagoari begira zer hobekuntza lortzen den ekipoak edo elementuak ordeztuz.\nProiektuek ingurumen-egokitasunaren ziurtagiria lortu ondoren, enpresek Ogasun eta Finantza Sailean aurkeztu beharko dituzte, Sozietateen Gaineko Zergari buruzko Foru Arauaren 65. artikulua zehazten den % 15eko kenkaria aplikatu ahal izateko.


Guztiek eta guztientzat - Orio - Karkara.eus\nGuztiek eta guztientzat\nKarkara 2015-06-08 13:18\nZaragueta Herri Eskolaren eguna izan zen larunbatean. Gurasoak, haurrak eta irakasleak; guztiak izan ziren festaren parte.\nHamaiketakoarekin eman zioten hasiera festari. Salda eta pintxoak jan zituzten. Ondoren, ikasleek emanaldia eskaini zuten. Emanaldi anitza izan zen, musika, dantza eta antzerkiarekin osatua. Gero, judo emanaldia egin zuten haurrek.\nEkitaldi horien ostean haurrek bazkal ordua iritsi zen. Ikasleek bazkaldu zuten lehendabizi eta helduek gero. Bazkal ostean tailerrak, jolasak eta haur hezkuntzakoentzat puzgarriak izan ziren. Arratsaldean toka txapelketa ere egin zen.


Larrialdi pediatrikoen arreta zerbitzua berreskuratu du Bidasoa ospitaleak : Bidasoko Hitza\nLarrialdi pediatrikoen arreta zerbitzua berreskuratu du Bidasoa ospitaleak\nLarrialdi egoera medio erabaki zuen Osasun Sailak hil honen hasieran presazko arreta zerbitzu pediatrikoa Donostia ospitalera lekualdatzea.\nBidasoa ospitaleko larrialdi zerbitzua.\nEusko Jaurlaritzaren Osasun Sailak larrialdi pediatrikoen arreta zerbitzua berrezarri zuen atzo Bidasoa ospitalean. Hondarribiko Udalak zabaldutako informazioaren arabera, hil honen erdialdean helarazi zion Txomin Sagarzazu alkateak gutun bat Nekane Murga Osasun sailburuari zerbitzua berreskuratzearen inguruan galdetuta. Emandako erantzunean zehazten zuen Murgak igandean -hilak 26- zabalduko zutela berriz ere haurrei zuzendutako larrialdi zerbitzua.\nBidasoa ospitaleak eskainitako presazko arreta zerbitzu pediatrikoa egokitzea erabaki zuen hil honen hasieran Osasun Sailak, eta larrialdiak Donostia ospitalera lekualdatu zituen.


Igogailuan harrapauta – …:::kimo:::…\nYou are here: Home › berbaz › Igogailuan harrapauta\n70’s disco →\n2009-06-15 | Filed under: berbaz, kimotarrak\tand tagged with: anekdotak\nHaranun, zapatuan, etxeko aszsensorean geratu nintzen harrapatuta hogei minuto-edo. Etxetik urten, arrastiko bosterdiak aldera, eta aszensorean bajatzen nengoenean, gelditu egin zan. Atea zabaltzea lortu nauen, eta lehen eta bigarren solairuen artean nengoela konprobatu nauen.\nEneukan koberturarik, asi que paneleko botoi danak sakatu nauzen, alarma bat dau eta horregaz Oronako zentralera deitu nauen: abisoa emon, eta laster, ordu laurden baten-edo agertu zan tipoa. Urten, eskerrak emon tipoari, eta ala, txamira!\nBueno, zuek geratu al zarie harrapatuta aszensorean inoz?\nBenga, animatu kontatzen!\n2 Responses to "Igogailuan harrapauta"\na ver, badabil, ez dabil…\nBai..ni ez naz iñoz holako egoera baten egon baina nire hiru lagun behin igogailu barruan gelditu ziran. Igogailua 20 zentimetrogatik ez zan pisuko mailara heltzen eta ezin eben atea zabaldu. Hamar minutu pasatu eta gero auzokoak gure ondora hurbildu ziran…zer gertatzen da? Ba..gure lagunak atearen beste aldean dagoz eta ezin dabe urten.\nGure barruko lagunak aspertuta txiflo bat erretzen hasi ziran, ez ziran konsziente ate ostean auzoko guztiak egozala.\n“Erreskatea”ren momentuan atea zabaldu zan eta ke artetik hirurak urten eben itzelezko irribarreagaz. Jendeak txalo egin eban.


Twitteropolis: Europako Parlamentuaren mapa interaktiboa Twitterren - EBko berriemailea\nTwitteropolis: Europako Parlamentuaren mapa interaktiboa Twitterren\nNola aurkituko duzu jarraitu beharreko Parlamentuko Twitter konturik onena? Twitter mapa interaktibo eta eguneratu berria bidea erakusten du.\nParlamentuko Twitter kontuek elkarrizketetatik hasi eta prentsa oharrak, parlamentuko batzordeetako azken bozketen emaitzak, bideoak eta Parlamentuko ikerketa zerbitzuko atzeko informazio laburrak aurkitzen laguntzen dizute.\nMapa Londresko metroaren mapa ikonikoan inspiratu da. Lerro guztiek erlazionatutako kontuak biltzen dituzte. Egin klik kontu batean eta Twitter-en dagokion orrialdera birbideratuko zaituzte.\nAlbisteak zure hizkuntzan\nLerro urdin argian Europako Parlamentuko kontu zentralak zerrendatzen dira zure hizkuntzan eurodiputatu berrienekin.\nLerro arrosak Parlamentuko harremanetarako bulegoetako kontuak lotzen ditu estatu kideetako tokiko berriak txiokatzen.\nLerro laranjak parlamentuko 20 batzorde, bi azpibatzorde eta ikerketa eta batzorde berezi eta ikerketa batzuen kontuak lotzen ditu. Bileren emaitzak, prentsa oharrak eta bileren inguruko alertak aurkituko dituzu. Prentsa arduradunekin harremanetan jartzeko modu ona ere badira.\nLerro berde laburragoak Parlamentuak eskaintzen dituen komunikabideen zerbitzuak adierazten ditu, besteak beste, prentsako kontu zentrala, bozeramailea eta azken irudiak eta bideoak.\nEkitaldiak eta gehiago\nMarra horiak gertaerak eta Parlamentuko bestelako kontuak zerrendatzen ditu, adibidez Karlomagnoren Gazteriaren saria eta Gazteriaren Europako Ekitaldia.\nEuropako Parlamentua Twitterren\nEuropako Parlamentua Facebooken\nEuropako Parlamentua Google+ on\nEuropako Parlamentua LinkedIn-en\nEuropako Parlamentua Flickr-en\nEuropako Parlamentua Reddit-en\nEuropako Parlamentua Newshub\nLotu zaitez: ezagutu Europako Parlamentua sare sozialetan\nGai erlazionatuak:euEuropako parlamentuakTwitter\nTurismo europarlamentariek irizpide komunak defendatzen dituzte bidaia seguru eta garbiak lortzeko


Martin Luther - Suitzako mundu osoko Jainkoaren eliza\nartikulu > Eliza > Martin Luther\nDenbora partzialeko lanik gogokoenetako bat historia irakastea da helduen hezkuntza zentro batean. Duela gutxi Bismarcken eta Alemaniaren bateratzean barrena ibili ginen. Testuliburuak zera esan zuen: Bismarck da Martin Lutherren alemaniar buruzagi garrantzitsuena. Segundo batez tentazio bat sentitu nuen horrelako pentsalari teologiko batek horrelako konplimendua jaso zezakeen, baina orduan hobeto pentsatu nuen eta alde batera utzi nuen.\nHemen berriro hartzen da: Zergatik alemaniar erlijioko figura bat hain altua da Amerikako testu liburu batean? Mundu historiako pertsonaiarik ikusgarrienetako baten aurkezpen erakargarria.\nPertsona batek nola egin dezake justizia Jainkoarekin?\nErreforma protestantearen Martin Luther pertsonaia nagusia 1483an jaio zen eta 1546an hil zen. Erraldoi bat izan zen pertsonaia historiko bikainen aroan. Machiavelli, Michelangelo, Erasmus eta Thomas Morus izan ziren bere garaikideak; Kristobal Kolonek Lather eskolara joan zenean itsasoratu zuen.\nLuther Eisleben Turingiako herrian jaio zen. Umeen eta haurren hilkortasuna% 60 edo gehiagokoa zen garai batean, Lutherrek zortea izan zuen guztietan jaiotzeko. Haren aita Hans Luder meatzari ohiak oparotasunera eraman zuen kobrezko arbel meatzaritzan etxola gisa. Luterrekiko musika maitasunak kalteak eskaini zizkion gurasoen zaintza zorrotzarengatik, baina esku gogor batekin zigortzen zituen. Hamasei urterekin, Luther jada latinez eskuduna zen eta Erfurteko Unibertsitatera bidali zuten. 1505ean, hogeita bi urte zituela, masterra eta filosofoaren ezizena eskuratu zituen.\nAitak erabaki zuen Maisu Martinek abokatu ona egingo zuela; gazteak ez zuen aurre egin. Baina egun batean, Mansfeldetik Erfurtera bidean, Martin trumoitsu gogor batek harrapatu zuen. Tximista batek lurrera bota zuen eta ohitura katoliko onaren arabera deitu zuen: Lagundu, Santa Ana, monje bihurtu nahi dut! Hitz hori gorde zuen. 1505ean Agustindarren Ermitauen agindura sartu zen, 1507an bere lehen meza irakurri zuen. James Kittelson-en arabera (Lutero Erreformatzailea), lagunek eta kofradeek ezin zuten oraindik aurkitu fraide gaztearen ezaugarri bikainen artean hamar urte eskasetan pertsonaia aparta bihurtu zuenik. Barau garaiekin eta penitentzia ariketekin ordenako arauak zorrotz betetzeari buruz, Luterok geroago esan zuen gizakia monje gisa zerua irabaztea posible izan balitz, zalantzarik gabe lortuko zuela.\nEkaitza den denbora\nLuteroren garaia santuen, erromesen eta heriotza ahalguztiduna izan zen. Erdi Aroa amaitu zen eta teologia katolikoa oraindik ere neurri handi batean atzerantz zegoen. Europako jainkotiarrek apaiz kastaren autobusaren sakramentutik, aitortzetik eta zapalketatik autobus sakramentutik, aitortzetik eta zapalketaz itxita ikusi zuten. Luter gazte aszetikoak mortifikazioari, goseari eta egarriari, loari gabetzeari eta auto-banderari buruzko abesti bat abesten zuen. Dena den, ezin zen asetzearen beharra. Erlijio diziplina zorrotzak soilik zuen erruaren zentzua areagotzen zuen. Legalismoaren gorabehera izan zen. Nola dakizu nahikoa egin duzula?\nErrua gabe fraide bezala bizi zen arren, Luterok idatzi zuen, Jainkoaren aurrean bekataria zela pentsa daitekeen kontzientzia agonia handienarekin. Baina ezin nuen Jainko justu eta zigortzailea maitatu, gehiago gorroto nuen ... Jainkoarekin atsekabetuta nengoen, ez bazen sekulako blasfemia, baina zurrumurru gogorra, eta esan nuen: ez al litzateke nahikoa izango Gaiztoak, betirako gaitzetsiak, era guztietako gaiztakeriaz, era guztietako hamar manamenduen legearen arabera? Jainkoak ebanjelioaren bidez sufrimendua erantsi behar al digu eta bere zuzentasunarekin eta amorruarekin ebanjelioarekin mehatxatzen gaitu?\nZoriontasun eta zintzotasun zintzoa Luterren ohikoa izan da beti. Munduak bere lanaren eta bizitzaren historia gehiago ondo ezagutzen duen arren —gogortasunen, limosnaren eta ustezko justiziaren eliza sekular bikain baten aurkako gurutzada—, gutxik uste dute beti Luteren kontzientzia kontua zela. Oinarrizko galdera oso erraza zen: nola egin dezake jendeak Jainkoari justizia? Ebanjelioaren sinpletasuna ilundu zuten gizakiek sortutako oztopo guztien gainetik, Luterok kristautasunean askok ahaztuta zeukan arreta jarri zuen: fedeak bakarrik justifikatzeko mezua. Justizia honek dena gainditzen du eta justizia ekologikoki-zeremonialaren arloan justizia sekula-politikoan eta justizia arloan baino izaera ezberdina da.\nLuterok protesta oihu izugarria egin zuen bere garaiko kontzientzia suntsitzen zuen erritualismoaren aurka. Bostehun urte beranduago, merezi du bere kristau errudunek ikusi zuten bezala ikustea: artzain sutsu bezala, bekatari zapalduaren alde normalean; Gehien axola duenaren goreneko ebanjelari gisa: Jainkoarekiko bakea (Errom.5,1); Jainkoarekin zerikusia duten gaietan kontzientzia oinazetsuaren salbatzaile gisa.\nLuther zakarra izan liteke, nekazari bat bezala. Pentsa zezakeenarekiko zuen haserrea ikaragarria izan zen bere justu mezuarekin. Antisemitismoa leporatu diote, eta ez arrazoirik gabe. Baina Luteroren akats guztiak kontuan hartu behar dira: mezu kristau zentrala (fedearen salbazioa) Mendebaldean desagertzeko arriskuan zegoen garai hartan. Jainkoak fedea giza osagarrien azpiko itxaropenetik salbatu ahal zuen gizon bat bidali zuen eta berriro erakargarria bihurtzeko. Melanchthon humanista eta erreformistak Lutherri bere hileta elizkizunean esan zion gaixoa zen adin sendoa zela, Eliza berritzeko tresna.\nHorixe da kristau artea bakarrik, idazten du Luterok, nire bekatutik aldendu eta ez dudala ezer jakin nahi, eta Kristoren zuzentasunera soilik itzultzen dudala, nik dakidala hain ongi dakidala, Kristo dela errukia, meritua, errugabetasuna eta santutasuna. Ziurtatu zaidala badakit gorputz hori nirea dela. Han bizi naiz, hil eta gidatzen dut guregatik hil delako eta berriro guregatik igo delako. Ez naiz errukitsua, baina Kristo errukitsua da. Bere izenean bataiatu nintzen ...\nBorroka espiritual zail baten ondoren eta bizitzako krisi mingarri askoren ondoren, Luterok azkenean aurkitu zuen Jainkoaren zuzentasuna, Jainkoarengandik fedearen bidez datorren zuzentasuna (Fil. 3,9). Horregatik bere prosak itxaropenaren, pozaren eta konfiantzaren ereserkiak abesten ditu Jainko ahalguztidunaren eta guzti-jakinaren pentsamenduan, zeinak, dena gorabehera, Kristoren lanaren bidez bekatari damutuaren alboan dagoen. Legearen arabera legearen zuzentasunari dagokionez bekataria den arren, idazten du Luterok, hala ere ez du etsitzen, oraindik ez da hiltzen Kristo bizi delako, zeina baita gizakiaren zuzentasuna eta betiko zeruko bizitza. Zuzentasun hartan eta bizitza hartan ezagutu zuen, Lutero, ez bekaturik, ez kontzientziaren oinazerik, ez heriotzaren kezkarik.\nLuteroren dei distiratsuak bekatariak egiazko fedea aitortzeko eta grazia arinaren tranpan ez erortzeko harrigarriak eta ederrak dira. Fedea Jainkoak gugan lan egiten duen zerbait da. Berak aldatu gaitu eta Jainkoak berriro jaioko ginateke. Bizirik gabeko bizimodua eta ezinezkoa den boterea bizi dira bertan. Ona bakarrik egin dezake. Ez du inoiz itxaroten eta galdetzen dio ea lan onik egin behar den; baina galdera egin baino lehen, dagoeneko egina zuen eta egiten jarraitzen du.\nLuterok baldintzarik gabeko eta konfiantzarik handiena Jainkoaren barkamenaren boterean kokatu zuen: kristautasuna ez zen bekaturik sentitzea etengabe praktikatzea, bekatu bat izan arren, baina norberaren bekatuak Kristorengan botatzen dira. Dena esaten du. Ustez gainezka den sinesmen horretatik, Luterok bere garaiko instituziorik boteretsuari eraso zion, aita santua, eta Europari entzutea eragin zion. Zalantzarik gabe, deabruarekin izandako borrokak etengabe aitortzen duenean, Lutero Erdi Aroko gizona da oraindik. Heiko A. Oberman-ek Luther-en dioen moduan - Gizakia Jainkoaren eta Deabruaren kasuan: azterketa psikiatriko batek Lutherri gaur egungo unibertsitate batean irakasteko aukerak kenduko dizkio.\nDena den: bere buruaren irekieran, bere barne-borroken agerpenean, munduaren begiek ikusgai, Martin maisua bere garaiari aurrea hartu zion. Ez zuen erreparorik izan bere gaixotasuna jendaurrean jarraitzeko eta sendabidea bezain indartsu aldarrikatzeko. Bere idazlanetan autoanalisi zorrotz eta batzuetan lausengabe baten mende jartzeko ahaleginak, bigarrenean irauten duen sentipen beroa ematen die.1. mendea. Pertsona batek kristau mezua entzun eta Ebanjelioaren kontsolamendua jaso duenean bihotza betetzen duen poz sakonaz mintzo da; orduan Kristo maite du legeetan edo lanetan bakarrik oinarriturik inoiz egin ezin ez duen moduan. Bihotzak uste du Kristoren zuzentasuna orduan berea dela eta bere bekatua ez dela jada berea, Kristorena baizik; bekatu guzia Kristoren zuzentasunean irentsi dela.\nZein izan liteke Luteroren ondarea (gaur egun hain maiz erabiltzen den hitza)? Kristautasuna graziaren bidez salbazioa lortzeko bere eginkizun handia betetzean, Luterok oinarrizko hiru ekarpen teologiko egin zituen. Monumentalak ziren, banakako kontzientziaren zapalkuntza indarren gainetik irakasten zuen. Kristautasunaren Thomas Jefferson zen. Europako iparraldeko Ingalaterra, Frantzia eta Herbeheretako estatuetan ideal hori lur emankorretara erori zen; giza eskubideen eta askatasun indibidualen bastioi bihurtu ziren ondorengo mendeetan.\n1522an Testamentu Berriaren itzulpena (Das Newe Testament Deutzsch) argitaratu zuen Erasmus greziar testuan oinarrituta. Horrek aurrekaria izan zuen beste herrialde batzuentzat - jada latina, baina Ebanjelioa ama hizkuntzan! Horrek Bibliaren irakurketa eta Mendebaldeko garapen espiritual osoa bultzatu zuen - alemaniar literatura ahaztu gabe -. Sola Scripturaren (Eskrituraz bakarrik) erreformak izandako hezkuntzak izugarri bultzatu zuen - azken finean, irakurtzen ikasi behar zen testu sakratua aztertzeko.\nJendaurrean burutu zuen Luterren kontzientzia mingarria, baina azkenean garaile izan zen kontzientzia eta arimaren ikerketa, aitortza bultzatu zuen, John Wesley bezalako ebanjelariei ez ezik, ondorengo mendeetako egileei, historialariei eta psikologoei ere eragin zien galdera sentikorrak eztabaidatzeko irekitasun berria.\nKanporatu basoa eta makilak\nLutero gizakia zen, gizakia ere. Batzuetan bere defendatzaile sutsuenak lotsatzen ditu. Juduen, nekazarien, turkiarren eta Rottengeisterren aurkako erasoek oraindik ere ilea laburtzen dizute. Luther borrokalaria besterik ez zen, aizkora makurdura duen aitzindaria, belarra eta garbiketa egiten zuen norbait. Lurra ona da eremua garbitzen denean; baina basoa eta makilak kanporatu eta eremua prestatu, inork ez du horrelakorik egin nahi, interpretatzen duen gutunean idazten du, Bibliaren itzulpen epokala egiteko duen justifikazioa.\nBere alde ilun guztiekin: Luther izan zen Erreformaren funtsezko figura, historiako inflexio-puntu garrantzitsuenetako bat, protestanteak lehen mendearen gertakarien ondorengoa izan zelako sinestea. Hori horrela bada, denborak eta haien eraginak oinarritzat hartuta pertsonalitateak epaitu behar baditugu, orduan kristaua harro egon daiteke Martin Luther Otto von Bismarck-ekin pertsonaia historikoa dela.


2019ko zerga eta tasek udaleko Osoko Bilkuraren behin betiko onarpena jaso dute « Prentsa oharrak\n2019ko zerga eta tasek udaleko Osoko Bilkuraren behin betiko onarpena jaso dute\nKategoriak: Prentsa oharrak — Komunikazio Zerbitzua / Servicio de Comunicación — 30 azaroa 2018 16:52\nGasteizko udal-batzarrak behin betiko onespena eman dio datorren urterako zerga-ordenantzen proiektuari, urriaren 2an behin-behineko onarpena jaso eta gero. Behin alegazioak aurkezteko epea bukatu eta alegazio horiek ordenantzan sartzea eztabaidatuta, duela bi hilabete onartu zen zerga-sortari bi aldaketa egitea erabaki da: bata udal haurreskolak erabiltzeko prezio publikoan eta bestea kirol-instalazioak erabiltzeko prezio publikoan.\nHaurreskolen kasuan berrikuntza da, gaur onartutako aldaketei esker, 18.000 eurotik beherako errentak dituzten familiak prezio hori ordaintzetik salbuetsita egongo direla, haurrentzat haurreskolan hartuta duten ordutegia edozein dela ere. 2017an, 2018an eta 2019an jaiotako haurren familiei aplikatu ahalko zaie salbuespen hori. Neurri honek ez du barne hartzen 2017an eta 2018an jaio ziren eta 8.00etatik 16.00etara arteko ordutegia hartuta duten haurren jantoki-zerbitzua. Horren helburua gizarte osoari zuzendutako hezkuntza-eskaintza homogeneoa bermatzea da.\nKirol-instalazioak erabiltzeko prezio publikoari dagokionez, ez zaio aldaketarik egingo 2019an; izan ere, Osoko Bilkurak atzera bota du zerga-ordenantza horri zegokion testua eta, hortaz, beren horretan geratuko dira 2018ko tarifak.\nGainerakoan, berdin geratu dira datorren urterako zerga, tasa eta prezioak onartzea ahalbidetu zuen akordioko baldintzak. Beren horretan geratuko dira udal-zerga guztien zerga-tasak (OHZ, Gainbalioa, EIOZ, EJZ), ibilgailuen gainekoa izan ezik, azken hori % 2 jaitsiko da eta. Tasei eta prezio publikoei dagokienez, beren horretan geratuko dira uraren eta zabor-bilketaren gaineko zergak, zabaltze eta jarduera lizentziak eta, gaurko aldaketari esker, baita kirol-instalazioak erabiltzeko prezioak ere. Gainerako tasa eta prezioek % 2 egingo dute gora, KPIaren aurreikuspenarekin bat.\nOgasuneko zinegotzi den Itziar Gonzalok azpimarratu du, gaur behin betiko onartu den zerga-proiektuari esker, Udalaren inbertsio-ahalmena mantendu egingo dela, Udalak ez duela indar ekonomikorik galduko eta ez dela herritarrek egin beharreko ahalegin fiskala handituko. “Gaur Osoko Bilkuratik atera dugun emaitza ona da familiei begira egin delako eta zerbitzu publikoen funtzionamendua bermatzen duelako”, adierazi du Gonzalok.


2015.04.26, mendia: XXX. Mungiko Herri Ibilaldia\nItxartu Mendigoizale Taldea MUNGIALDEKO XXX. IBILALDI HERRIKOIra joango da datorren igandean, APIRILAREN 26a. Beti bezala Batzokiko tabernan kartela jarriko da. Informazio gehiago: Ibilaldiaren kartela. Nagusiak: Izena eman eta Irteera : Mungiako Batzokian,...\n2015.04.18, mendia: Arrugaeta eta Aizbelaga mendietara\nITXARTU MENDIGOIZALE TALDEAK ARRUGAETA ETA AIZBELAGA mendietarako goizeko irteera antolatu du APIRILAREN 19an, igandea. Informazio gehiago: Kartela eta Oharrak OHARRA: Itxartu Mendigoizale Taldearekin parte hartu nahi dutenek, posta elektroniko bat itxartumendi2015@gmail.com -era...\n2015.04.12, mendia: Serantes\nITXARTU MENDIGOIZALE TALDEAK SERANTES mendirako goizeko irteera antolatu du OTSAILAREN 1ean, igandea. Informazio gehiago: Kartela eta Notas OHARRA: Itxartu Mendigoizale Taldearekin parte hartu nahi dutenek, posta elektroniko bat itxartumendi2015@gmail.com -era bidali behar dute,...\n2015.03.29, mendia: Plentzia-Mungia GR-280tik\nITXARTU MENDIGOIZALE TALDEAK MARTXOAREN 29an, igandea, URIBEKO GR 280-ren PLENTZIA-MUNGIA ibilaldi bateratua antolatu du. Ibilbidea: 8:30etan aterako da Mungiako udaletxearen aurretik. Mungiatik Plentziara autobusez joango gara eta hartatik (9:00etan) GR280-ko etapari ekingo...\n2015.03.15, mendia: San Kristobal eta San Justi\nITXARTU MENDIGOIZALE TALDEAK MARTXOAREN 15ean, Arabako Izki mendi-lerroan dauden SAN CRISOBAL eta SAN JUSTI mendi txangoa antolatu du. Beti bezala kartela Batzokiko tabernan jarri da. Azpimarratzeko datuak: Distantzia: 11,22 kilometro Iraupena: 3o10' Altuera minimoa:...\nITXARTU MENDIGOIZALE TALDEAK MARTXOAREN 1ean, ASTOBITZAra mendi txangoa antolatu du. Beti bezala kartela Batzokiko tabernan jarri da. Azpimarratzeko datuak: Luzera: 10,2 Km. Iraupena: 3 ord. 20 min. Gutxieneko garaiera: 269,2 m. Gehieneko garaiera: 577,9 m. Igoera metatua: 413,7...\nBERTAN BEHERA 2015.02.08, mendia: San Kristobal eta San Justi\nITXARTU MENDIGOIZALE TALDEAK SAN KRISTOBAL eta SAN JUSTI mendietarako goizeko irteera antolatu du OTSAILAREN 8an, igandea. Kartela, beti bezala Batzokiko tabernan jarriko da. Azpimarratzeko datuak: Distantzia: 11,22 kilometro Iraupena: 3 ordu 10 min. Altuera minimoa: 720...\nBERTAN BEHERA UTZITA 2015.02.01, mendia: OIZ (1.026 m.)\nITXARTU MENDIGOIZALE TALDEAK OIZ mendirako goizeko irteera antolatu du OTSAILAREN 1ean, igandea. Informazio gehiago: Kartela eta Oharrak. OHARRA: Itxartu Mendigoizale Taldearekin parte hartu nahi dutenek, posta elektroniko bat itxartumendi2015@gmail.com -era bidali behar...\n2015.01.18, mendia: Leungana (1.009m)\nITXARTU MENDIGOIZALE TALDEAK URTARRILAREN 18rako, igandea, "LEUNGANA" mendirako goizeko txangoa antolatu du. OHARRA: Itxartu Mendigoizale Taldearekin parte hartu nahi dutenek, posta elektroniko bat itxartumendi2015@gmail.com -era bidali behar dute, URTARRILAREN 17a, larunbateko 10:00ak baino...\n2015.01.11, mendia: Gaztaran eta Ganeran mendietara\nITXARTU MENDIGOIZALE TALDEAK URTARRILAREN 11n, Trianoko GAZTERAN ETA GANERAN mendi txangoa antolatu du. Beti bezala kartela Batzokiko tabernan jarri da. OHARRA: Posta elektroniko bat itxartumendi2015@gmail.com-era bidali behar da, urtarrilaren 9ko 14:00ak baino lehenago....


Irekia Eusko Jaurlaritza - Gobierno Vasco :: Artolazabalek Eskoziako Gobernua enpleguaren eta gizarte-zerbitzuen arloko transferentziei eta berezko kudeaketari esker lortzen ari den ekimenak eta urrats positiboak nabarmendu ditu\nArtolazabalek Eskoziako Gobernua enpleguaren…\n\n\n20_06_19_Edimburgo_St_James__1_.jpg Iturria: Irekia\n\n20_06_19_Edimburgo_St_James__5_.jpg Iturria: Irekia\n\n20_06_19_Edinbourgh_St_James_2.jpg Iturria: Irekia\nBilera, Aileen Campbell Erkidegoetako ministroekin\nBeatriz Artolazabal Eusko Jaurlaritzako Enpleguko eta Gizarte Politiketako sailburuak honako hau esan du: “gure gizarte-politiken garapenera laguntza gehien bideratzen dugun herrialdeok antzeko ekimenak gauzatzen ari gara, eta, horien ondorioz, posizio aurreratuetan gaude Europar Batasunean. Eskozia eta Euskadi, besteak beste, kasu horretan gaude, kudeatzeko dugun gaitasunari esker”.\nArtolazabalek, gaur, bilerak izan ditu Aileen Campbell Erkidegoetako eta Tokiko Gobernuko eta Shirley-Anne Somerville Gizarte Segurantzako eta Nagusientzako Eskoziako ministroekin. Edinburgoko “Edinburgh Capital City Partnership St James” enplegurako prestakuntza- eta sustapen-zentroa bisitatu ondoren, atzo Eskoziako Gobernuarekin batera hasitako harremanekin eta lanekin amaitu du.\n“Eskoziako Gobernua nabarmena da pobreziarik eta desparekotasunik gabeko gizartea eraikitzeko duen konpromisoagatik. Horretarako, Eskozia Ekitatiboagoaren Aldeko Ekintza Plana du (Fairer Scotland Action Plan), 2030erako Eskozia bidezkoa, arrazionala eta inklusiboa lortzeko, Europako pobrezia-indize baxuenetako batekin eta guztiontzako aukera-berdintasunarekin”, azaldu dio Beatriz Artolazabali Aileen Campbell Erkidegoetako eta Tokiko Gobernuko ministroak. Aileen Campbellek Eskoziako Gobernuko pobrezia murrizteko estrategia integrala zuzentzen du.\n2017an, Eskoziako Parlamentuak aho batez onetsi zuen Haur Pobreziari buruzko Legea (Child Poverty Act), eta, horrela, Erresuma Batuan legez haur-pobreziaren aurka borrokatzeko konpromisoa jaso duen alde bakarra da. Legeak zenbait helburu jaso ditu, 2030. urterako, eta horiek urte anitzeko planetan oinarritzen dira.\n“Eskoziako Gizarte Segurantzako sistema berria eskumenak eskualdatzeko historiako aldaketa-programa zabalena eta konplexuena da. “Gizarte Segurantzaren egungo gastuaren % 15en gaineko eskumena eskuratuko dugu. 11 prestazio transferitu ondoren, urtean 3.500 milioi libera esterlina inguruko ordainketak egingo ditugu. Gizarte Segurantzari buruzko Legeak (Eskozia, 2018) gizarte-segurantza giza eskubidea delako lege-printzipioan oinarritzen den Erresuma Batuko lehen Gizarte Segurantzaren sistema sortu zuen. Helburu orokorra duintasunean, ekitatean eta errespetuan oinarritzen den gizarte-segurantzako sistema sortzea da”, esan du Shirley-Anne Somerville Gizarte Segurantzako eta Nagusientzako Eskoziako ministroak.\nGizarte Segurantzari buruzko Legeak (Eskozia, 2018) ezartzen du ministroek Gizarte Segurantzaren Eskoziako Estatutua garatzea. Helburua da Legearen printzipioen adierazpen xehatua prestatzea, sistemak praktikan aplikatuko direla bermatzeko hartuko dituen neurriak deskribatuko dituena. Horrela, bada, Estatutua banakoen esperientzia hobetzen duten printzipio eta aplikazio praktikoaren arteko zubi gisa uler daiteke.\nEstatutua, lehenengo eta behin, Gizarte Segurantzaren Batzordeak aztertu zuen, eta Eskoziako Parlamentuak onesteko gomendioa egin zuen; onespena 2018ko abenduan izan zen. Sistema berriaren gainerako alderdi guztietan bezala, Estatutua adituekin lankidetzan diseinatu zen. Eskoziako Gizarte Segurantzak zerbitzuak ematean Gizarte Segurantzari buruzko Legeak (Eskozia, 2018) eta Gizarte Segurantzaren Estatutuak aurreikusitako printzipioetan oinarritzen da. Printzipio garrantzitsuena pertsonak duintasunez, ekitatez eta errespetuz tratatzeko beharra da.\nEdinburgh capital city partnership\n“Udalek eta sektore pribatuak Eskoziako Gobernuarekin dihardute elkarlanean, enplegagarritasun-zerbitzuak diseinatzen eta ezartzen”, esan du Beatriz Artolazabalek, Edinburgh St. James gizarte-izaerako jarduketa ekonomikoko zentro handira eginiko bisitan. Bertan, enplegagarritasun-zerbitzuen prestazioaren adibide bat ezagutu du, Capital City Partnership Edinburgoko Udaleko enplegua sustatzeko agentziaren bidez.\nArtolazabalek interesa erakutsi du jakiteko nola egiten den lan-kontratazioa enpleguaren sorrera sustatzeko eta pobrezia murrizteko. Berarekin batera, honako hauek izan dira: Rona Hunter Capital City Partnership-eko CEOa; Stephanie Lang FUSE Recruitment & Skills Academy-ko lan-kontratazioko zuzendaria; John Beaton-Hawryluk FUSE Recruitment & Skills Academy-ko Enpresei Laguntza emateko koordinatzailea, Ed Webb Edinburgh St. James/Nuveen-eko garapeneko zuzendaria, eta Anthony Ranger Edinburgh St. James/Nuveen-eko eragiketen zuzendaria.\n“Lankidetza publiko-pribatuak enplegu kalitateduna eta jasangarria lortzeko pertsonei ematen zaien laguntzan dakartzan onurak azaldu dizkigute. St. James Centre nazioartean eragina izango duen merkataritza- eta turismo-garapeneko hiri-proiektua da. FUSE the Retail & Hospitality Skills Academyren elkarlana ezinbestekoa da, merkataritzaren eta ostalaritzaren sektoreetan enplegu kalitatedunak eta jasangarriak sortzeko. Edinburgh St James Nuveen-en eta Holanako APG pentsio-funtsen arteko joint venturea da. Nuveen, halaber, proiektuaren garapenaren eta aktiboen kudeatzailea da, eta Laing O’Rourke izendatu da kontratista nagusi gisa. Edinburgh St James urbanizazio bat da Edinburgo hiriaren erdigunean, 160.000 m2-koa. Allan Murray Architects-ek diseinatu du programa, 1.000 milioi £-koa, eta 79.000 m2-ko merkataritza-espazioa du, Erresuma Batuko bigarren W Hotela, 152 etxebizitza berri, 30 jatetxe, apartahotel bat eta hiriko lehen Everyman zinema. Eraikuntza 2016ko urrian hasi zen, eta espazioko merkataritza- eta aisia-gunea 2020rako amaituta egotea aurreikusten da.\n20_06_19_Edinbourgh_St_Jame... 2 MB (jpg)\n20_06_19_Edimburgo_St_James... 2 MB (jpg)\n20_06_19_Edimburgo_St_James... 3 MB (jpg)